
Драги читателю, 

Книгата, която разлистваш, е интерактивна, тоест ти не си пасивен зрител на 
повествованието. Действията в немалка степен зависяг от твоя характер, ум и 
решителност. 

“Галактическият гигант” е хипотетично описание на проникване в космически 
кораб на извънземните. Героят (а това си ти) трябва да достигне до командния пулт 
и да насочи кораба към Земята. Там го чака колектив от учени, които ще изследват 
непокътнатия от хилядолетия звездолет-чудо. Но внимавай - човек лесно се обърква 
в чужд дом, а тук става въпрос за километри път в недрата на изкуствена планета, 
създадена от нехуманоиден разум. Макар че извънземните отдавна са изчезнали, 
механичните им слуги, растения и животни са живели неконтролирани, еволюирали 
са по странен начини са опасни. 

Приключенията ще бъдат преди всичко плод на твоя избор, но както и в 
истинския живот, често се намесват непредвидени обстоятелства. В опасни места 
голямо значение ще има шансът ти. Той се определя чрез хвърляне на зар или чрез 
таблицата на последната страница. Така се получава многовариантност на сюжета и 
ти ще можеш десетки пъти да повтаряш играта, като всеки път откриваш нови 
интересни моменти. 

Желая ти успех и много удоволствие! 

АВТОРЪТ 


НЕОЧАКВАНО ПРЕДЛОЖЕНИЕ 

Паркът на Академията е достатъчно голям, за да можеш да се скриеш за няколко часа. 
Най-после сам! Пъхаш се в малка уютна пещера, образувана от храсталаците, и блажено 
се отпускаш. След толкова вълнения по изпитите и тестовете ще можеш да се изтегнеш. 
Още три дни бездействие и ще започне стажът ти на Лунна база-3, а след това полет до 
Астероидния пояс. Ученето е свършило, започва животът! 

Тихият, но натрапчив писък на личния комуникационен браслет те измъква от 
нирваната. Проклятие! Хвърляш бърз поглед към миниатюрния екран, за да видиш кой те 
безпокои. Втори път проклятие - 666, личният код на Стария. Това е сериозно, за втори 
път в тригодишния ти престой тук шефът на Космическия Корпус благоволява лично да те 
потърси (за първия път предпочиташ да не си спомняш). Включваш мнемосистемата на 
браслета. 

- Курсант 237 - гласът е приятен женски алт, но с твърдостта на стомана, - в 16 часа 
при полковник Старт. 

Имаш още петнадесет минуги до височайшата среща. Разбира се, можеш да отидеш 
по-рано, за да побъбриш с Беатина и евентуално да разбереш нещо предварително. Макар 
че едва ли ще имаш успех, тъй като тя е мъжко момиче и полковникът не напразно я е 
избрал за секретар. Впрочем злите езици клюкарстват, че изборът е бил заради другите й 
достойнства. Твърди се, че след работата си в еротичното шоу в Лас Вегас тя е получила 
изгодно предложение от Холивуд, но предпочела Академията. Киното безспорно е 
изгубило от това, но ти добре си спомняш уроците по карате и марш-преходите, където тя 
убедително е доказала, че жените, дори и най-красивите, могат да се мерят с мъжете. 
Изобщо лейтенант Беатина Сташеф е голям сладур, но сега не ти е до нея. 

Точно в определеното време прекрачваш яката дъбова врата. Зданието е отпреди 
триста години и тук всичко е солидно. Кабинетът на шефа също внушава респект с 
необятната заседателна маса (макар и по-малка от волейболно игрище), библиотеката с 
истински старинни фолианти, съвременната интелелектронна техника и преди всичко със 
стопанина си. 

Когато влизаш, той чете някакво съобщение на дисплея. С повелителен жест ти 
посочва да седнеш, докато свърши предаването и чак след това благоволява да ти обърне 
внимание. 

Полковник Артур Старт няма и петдесет (въпреки че по традиция всеки курсант го 
нарича Стария), но е успял да мине по всички опасни маршрути - Меркурий, Ганимед, 
Плутон, Астероидния пояс... Поддържа се във великолепна форма и нищо чудно, че 
жените лудеят по него. Вероятно някой ден неговият портрет ще заеме място в галерията 
на знаменитите пионери на космоса. 

-  Курсант - обръща се свойски към тед, - какво знаете за цивилизацията на грегите? 


За малко не падаш на пода от изненада. Да те повикат екстремно за въпрос, отговора 
на който знаят и най-малките деца от осеммилиардното население на Земята?! Но 
дисциплината си е дисциплина и като привикваш на помощ всичките си познания по 
автотренинг, със скучен, зубрашки тон отговаряш: 

- “ Цивилизацията Грег е най-старата от известните ни разумни раси в Космоса. 
Предполагаема възраст - около четири милиона стандартни земни години, предполагаем 
ареал на действие - около четиристотин мегапарсека. Повечето учени са на мнение, че 
родното място на грегите е Големият Магеланов облак, но според школата на Сун 
Яхомото те са от нашата Галактика. Грег спада към технологичните цивилизации и 
комплексната оценка за развитието й по критериите на Гриневски е 16 - най-голямата 
стойност за разумна раса от познатия ни Космос по 20-балната скала. Счита се, че грегите 
са доста близо до нашата цивилизация по редица показатели. Говоря за сапиенс- 
коефициент естествено, тъй като те не са хуманоиди. Друга тяхна особеност е, че са 
скитническа култура и рядко са оставали дълго време на планетите. Има хипотеза, че 
изоставеният циклопски град на Бетелгейзе УП и енергетичните канали на Ригел Ш са 
построени от тях за обслужване на космическите им кораби, фактически те са тяхната 
истинска родина. С гигантските си звездолети са кръстосвали Вселената по времето, 
когато нашите пра-пра-прадеди са се опитвали да се изправят на два крака. След това те 
тайнствен изчезват и има дузина хипотези за края им. Известните паметници, които със 
сигурност принадлежат към цивилизацията Грег, са само два: останките от кораба, 
намерен от бернардците край тяхното слънце, и сферичният космолет, открит от 
мегаделфиноидите от Централните звезди. Жалко, че досега не знаем подробности около 
това откритие - може би поради гигантското разстояние до звездата им, а може би те 
съзнателно не ни разкриват тайните на грегите. 

- “Точно така, синко - величествено те прекъсва Старият, - досега! Не ни трябва 
металния отпадък на бернардците, нито ревниво пазените тайни на делфините от Центъра. 
Досега, защото преди два часа ми съобщиха, че в Слънчевата система е открит гигантски 
звездолет, който вероятно е непокътнато междузвездно транспортно средство на грегите. 
Нашите астрономи са открили странен космически обект да пресича орбитата на Нептун. 
Отначало са го взели за голям астероид с издължена орбита, но отражателната му 
способност и скоростта на движението му са ги заинтересували и сега знаем, че това е 
гигантски звездолет на грегите. 

Мълчиш удивен. Да, за тази новина си е заслужавало да ти прекъснат усамотението. 
Но какво отношение имаш ти към това? А може би... 

- Курсант - този път в гласа на полковника преобладава металът, - след два часа от 
астродрума ни стартира фрегатата “Магелан” към базата на Ганимед. Тя ще удължи пътя 
си, за да пресрещне кораба на грегите и да изпрати там спидер с разузнавач. Дотук да има 
нещо неясно? 

- (Не - твърдо отговаряш ти, макар че земята започва да се върти пред очите ти. Все 
още не можеш да повярваш в предложението. А то следва веднага. 


- Необходим ни е доброволец-разузнавач, който да проникне в кораба на грегите, да 
се добере до центъра му за управление и да го докара близо до Земята. Там нашите 
умници ще го изследват. Това е смъртоносно опасна задача, защото никога подобен 
звездолет не е бил изследван, а прастарата цивилизация на грегите вероятно е подготвила 
невероятни капани за неканени гости. За трансгалакгическия грегски кораб знаем, че е 
сфера с диаметър около двадесет километра. Не открихме вход и вероятно ще се наложи 
да влезеш вътре със сила. След защитния пояс следват оранжериен пояс, след това 
складова зона, служебно-изследователски сектор, жилища, обществени помещения и в 
центъра е командният пулт. Разбира се, всичко това се пресича от пътища, коридори, 
шахти, тунели, специални комуникации и неща, за чието предназначение можем само да 
се досещаме. Всичко това трябва да се заснеме схолокамерата, както и да се вземат 
образци по пътя. 

Старият прави ефектна пауза, след което те фиксира с тежкия си поглед. 

- „Може би си задаваш въпроса защо повиках точно теб? Първо на първо, не си само 
ти, ще тръгне и друг курсант. Ако имаш тази възможност, съдействай на партньора си, но 
се съмнявам, че ще я има. Той ще тръгне точно от противоположната страна на сферата. А 
що се отнася до избора - днешната сводка за комплексната интелектуална, физическа и 
експертна сила на наличния персонал на Академията те посочи като най-подходящ 
кандидат за тази задача. Разбира се, аз проверих и досегашните ти успехи... хмм, и някои 
други постъпки, не винаги благородни, в повереното ми заведение и считам, че изборът на 
компютъра е правилен. Пак повтарям, че задачата е много тежка, не може да се гарантира 
витален изход, и затова ние търсим доброволец. Тъй като “Магелан” стартира след два 
часа, имаш час за размисъл. 

Гърлото ти пресъхва. Ами сега) Колко пъти си мечтал за подобно приключение! Но 
може ли така внезапно? Все пак не бива да изпускаш най-големия шанс в живота си. 

- “Полковник Старт - гласът ти имитира метала в шефския, - няма какво толкова да се 
мисли. Ще ми трябва не повече от час, за да оправя някои дребни лични проблеми и съм 
на астродрума. 

И така, ти решаваш да се включиш в приключението. Но, разбира се, няма да тръгнеш 
неподготвен. Ще получиш специалното оборудване на момчетата от Космическия Корпус 
и ще преминеш през специалните изследвания за определяне на сегашния ти статус и 
инструкции за приключението. 


НА ДОБЪР ПЪТ! 


ТВОЕТО СНАРЯЖЕНИЕ 


Преди да тръгнеш към голямата неизвестност, ще получиш най-доброто оборудване, 
създадено на Земята. Времето е малко, аи не желаеш да мъкнеш тежки вещи, и затова 
вземаш само най-необходимото. 

Най-ценният помощник в предстоящото пътешествие е личният ти космически 
скафандър. Той носи скромното название СИУ-12 и си го получил след първата година 
следване. Скафандърът е нещо много повече от космически доспехи - той съдържа мощен 
компютър от пето поколение, анализаторно-оценъчен блок, който почти не отстъпва на 
човешкия мозък, мощни охранителни системи, силова защита с психогенератор, 
медицински и витален блок, екзоскелет със сервомотори и много други приспособления, 
които те правят супермен. Почти... тъй като без теб това е мъртва система. По същество 
това е личен робот, с който сте се сраствали още от началото на запознанството ви и са 
нужни две години, за да го обучиш, аи той да е наясно с твоите възможности и слабости. 
Много курсанти избират прякори за своите скафандри, но ти смяташ, че така ще го 
приравниш с кучетата-любимци и затова не глезиш твоя СИУ-12. Надяваш се; че и той ти 
отвръща със същата сурова мъжка дружба. 

Бластер, или както се нарича по учебниците ЛПСА- 3, т.е. лъчев пистолет, стандартен 
армейски, модел 3. Национални армии отдавна вече няма, но традицията си остава, и е 
така приятно да държиш в ръцете си седемстотинграмовото чудо, което би могло да спре 
динозавър или тежък танк, да пробие отвор в двуметрова бетонна стена и да унищожи 
почти всеки неприятел. Бластерът е оръжие и инструмент. Ментосистемата, която е 
вградена в него, ти дава възможност да го измъкваш по-бързо и от най-бързия каубой. 
Бластерът носи енергия за десет изстрела. В скафандъра си имаш още три енергетични 
батерии, и всяка от тях осигурява още по десет. 

Лазеркинжалът е потомък на прословутия светлинен меч от научнофантастичните 
филми. Малко материали могат да устоят на тридесетсантиметровия кохерентен 
енергетичен поток. Атомната батерия прави лазер-кинжала абсолютно автономен и 
практически вечен, а простото му устройство го прави надежден, както класическият 
ловен нож, придружаващ човека още от най-древни времена. 

Всичко дотук спада към стандартното снаряжение на курсантите от Космическия 
Корпус. В добавка обаче получаваш и едно наистина страшно оръжие - Гравитоудар. 
Генераторът за насочено гравитационно поле може да създаде натиск от милиони тонове и 
едва ли има противник, способен да му устои. Самият уред не е голям, но консумира 
огромно количество енергия - един удар изяжда енергията на цяла батерия. Изобщо, ако 
бластерът може да бъде сравнен с пистолет, то гравитоударът е твоята базука. Внимавай 
обаче с употребата му - той може да бъде опасен и за те, а и разполагаш само с три 
батерии, които са необходими и за бластера. 


БАТА ОТЦ 


ТВОЯТ ХАРАКТЕР 


Изборът за опасната мисия не случайно се е спрял върху теб. Препоръчал те е 
квадратният “доктор”, т.е. медицинският робот, който ежедневно следи състоянието ви. 
Без да си шампион във всички категории, ти си получил най-добрата комплексна оценка 
за сила, издръжливост, воля, борбеност, рефлекси. Като се добавят положителните тестове 
за обща култура, интелект, интуиция и екстрасензорни качества, а също и това че си млад 
и обичаш авантюрите, няма нищо чудно в избора между стотината кандидати. 

Твоят характер, който има важно значение за успешното изпълнение на задачата, тук е 
изразен в три основни показатели: 

1. СИЛА. Тя отчита физическата ти сила и е постоянна величина в рамките на играта. 
Получава се от сбора на две хвърляния на зара с числото шест. 

2. ЖИВОТ. Измерва се с жизнени точки, които се изменят по време на играта. Те са 
функция от моментния ти жизнен тонус, умората, битките с противниците, и т.н. Ако 
спаднат под 3, това означава, че си изгубил играта и трябва да започнеш отначало, като 
наново определиш характера си. 


Жизнените точки, с които започваш играта, се определят като към числото на хвърлен 
зар се добави дванадесет. 

3. ЕСПЕРНА МОЩ. Тя отчита някои екстрасензорни качества, които в 21 век се 
откриват и развиват както всеки човешки талант. При теб са проявени сравнително добре 


телепатия и в малка степен ясновидство и пирокинеза. 

Есперната мощ се определя като хвърлиш три пъти зара и събереш точките. 

Внимание! На дисплея в скафандъра винаги светят цифрите, показващи моментното 
състояние на характера ти, а също така наличното оръжие. 

А ти, драги читателю, попълвай редовно промените в тези данни в тази таблица: 


ПРАВИЛА НА ПРИКЛЮЧЕНИЕТО 


Тръгваш от епизод | и следваш указанията за по-нататъшен път. Ако вариантите са 
няколко, избираш този, който смяташ за най-изгоден и успешно ще те насочи към 
желаната цел - задвижването на кораба. Но не се лъжи по евтини трикове и стандартни 
решения. 

Противниците са най-различни - животни, растения, парапсихически феномени. С 
някои от тях ще се пребориш съгласно описанието на епизодите, с други сражението се 
провежда съгласно инструкцията. Гук ще влязат в действие твоите характер и шанс. 

Някои от епизодите завършват със смърт. Не се отчайвай - започни отново, като 
отчетеш досегашния си опит. 

А сега, ако всичко ти е ясно, тръгвай смело напред. Великият Космос ес тей! 


1. 

Вече един месец си на борда на “Магелан”. За пръв път си видял Марс и Юпитер 
отблизо, красивите и опасни астероиди и базата на Космическия корпус на спътника 
Ганимед. Но сега всичко това е само приятен спомен, една екскурзия за отмора преди 
решителния момент. На един милион километра оттук е “Галактическият гигант”. Нататък 
ще продължиш сам, понеже не се знае дали корабът на извънземните не е приготвил 
няколко атомни ракети или други неприятни сюрпризи за неканени гости. 

Влизаш в хангара. Твоят спидер е поставен на пусковия канал. Прилича на торпедо, 
което хищно дебне вражески крайцер. Скачаш пъргаво, но вероятно от пред- стартовата 
треска, която те е обзела, се удряш в горната част на шлюза. Нищо, юнак без рана не 
може. 

Чуваш мекото мляскане на вакуумзаключапките. В хангара сега изравняват налягането 
с външното и вече я няма многотонната броня за висша защита. Слаб тласък, и креслото 
мигновено реагира, като силовото му поле амортизира всички изменения. Спидерът се 
плъзга по невидимите магнитни релси на катапулта, изскача навън и пред очите ти блесва 
неповторимият по красота звезден небосвод. Гледаш като омагьосан напред, към малката 
тъмна точка, която бързо нараства и накрая изпълва целия екран. Нов, по-силен тласък 
натиска гърба ти в креслото. Спирачното поле е задействано и сега умната машина търси 
най-доброто място за кацане. Великолепно, досега без стрелба! 


Премини на 13. 


2. 

Синият сектор свършва. Коридорът се разширява. 

На пода се появяват три ясно видими линии, които водят до три релефно изработени 
кръга, а след тях коридорът е преграден от матово пробляскваща преграда - прилича ти на 
екрана, отделял шлюза от оранжерийния пояс. 

Как ще продължиш пътя си? 

По лявата линия - мини на 154. 

По средната линия - мини на 40. 

По дясната линия - мини на 81. 

Продължаваш пътя си към матовата преграда - мини на 166. 


З. 


Влизаш в помещение - просторно и дълго като банкетна зала. Впечатлението се усилва 
от намираща се в центъра голяма маса. Но като се приближаваш, се убеждаваш, че тук 
няма да можеш да похапнеш - това са четири съчленени сложни апарата. Обръщаш се, за 
да излезеш, но пътят ти е препречен от робот, чиито огромни манипулатори 
недвусмислено се насочват към теб. Нямаш време да вадиш оръжие, така че ще трябва да 
се пребориш с него. 

РОБОТ-РАК: Сила - 10. 


Ако твоята сила е по-голяма - мини на 203. 
Ако силата ти е равна или по-малка - мини на 660. 


4. 

Победи, но на каква цена! Заслужаваше ли си да дразниш животното, когато можеше 
да го заобиколиш? Пресметни какво ти е останало от силата и живота и друг път бъди по- 
разумен - все пак си тръгнал да откриеш централния сектор на кораба, а не да се правиш 
на тореадор! 

Мини на 140. 


о. 

Макар че от началото на това опасно и напрегнато приключение си очаквал този 
момент, в първата секунда си стреснат. Екраните и пултовете оживяват и деловито 
бръмчене изпълва залата Пред теб увисва двуметрова многоцветна сфера-холографско 
изображение на вътрешността на кораба. Монитор сканира избрани участъци. Разбираш, 
че си попаднал на системата за вътрешен контрол. Някои сектори се оцветяват виолетово - 
това са повредени участъци, където е плъзнала нежелана растителност, връх са взели 
вредители, биологичен или механичен живот, който е мутирал и излязъл извън 
подчинение. Около тях започват да светят кръгове с кръст в центъра - така добре познатия 
снайперски прицел. Вероятно някъде се задействат роботи-убийци, лазерни оръдия или 
плазмомети... Но това означава край за уникални ферми на живот, за прекъсване на една 
еволюция, за убийство на цял свят! Това не бива да става 

Удряш с всичка сила по пулта. Взрив. Край. 


Влизаш в едно от помещенията, които явно принадлежат към Служебния сектор. Това 
е овална стая, дълга дванадесетина метра. По цялата й дължина по средата минава плитък 
канал, от който се отклоняват няколко протока, преминаващи през малки отвори в 
стените. 


Изведнъж спираш, тъй като ти се е счуло, че някой те е извикал от съседното 
помещение. И не кой да е, това е гласът на дядо ти. Той моли за помощ: сърцето го стяга, 
иска да отвориш прозореца... 

Стоп, та ти си на милиони километри от Земята! И за какъв прозорец и чист въздух 
може да става въпрос тук, сред милиардите тонове метал, създадени от чужд разум? А 
може би все пак има живот след смъртта? Какви ли не чудеса могат да се случват на този 
кораб, който е създаден от раса, с милион години по-умна от нас? Какво ще направиш? 

Ситуацията е напълно ясна, пък и при някой от фантастите, Лем или Бредбъри беше, 
не си спомняш точно, е описан такъв случай. Затова ще си тръгнеш бързо от това опасно 
място - мини на 149. 

За секунда ще погледнеш в помещението, откъдето ти се е причул гласът. Това няма да 
забави изпълнението на задачата ти, аи ще бъдеш по-спокоен и чист пред съвестта си - 
мини на 190. 

Решаваш да изследваш този феномен - мини на 54. 


7. 
Материалът, от който е направена решетката, е устойчив на лазеркинжала. Отстъпваш 
няколко крачки и стреляш с бластера. А сега погледни жизнените си точки. 
Ако числото е четно - мини на 206. Ако е нечетно - мини на 28. 


8. 


Опитваш се с лазеркинжала да изрежеш едно по-голямо парче от странната материя, 
но намерението ти е осуетено от мощна вибрация. Нима тук са възможни земетресения? 
На няколко места в пода се появяват подутини, които с трясък се пукат и от тях излита 
зеленикав дим. Вероятно това са защитни реакции на свръхсъществото. Май е по-добре да 
си тръгваш преди да се е разсърдило. 

Провери шанса в коя посока са те отнесли краката ти - събери жизнените си точки с 
резултата от еднократно хвърляне на зара. 

Ако полученото число е четно - мини на 35. 

Ако е нечетно - мини на 62. 


9. 


Обграждат те фантомите на някакъв безумен геометричен хаос. Маршируващи 
триъгълници, като че ли направени само от тъпи ъгли, квадрати, превръщащи се 
перманентно в елипси и след това избухващи като фойерверк, желеобразни сфери... Пътят 
ту се изкачва стръмно нагоре, ту пропада надолу. На тавана (а може би това е небе?) се 
появява многоцветна дъга, която в далечината се разделя на две части и оформя клуп на 
бесило. Разбира се, знаеш, че всичко това е въображение, което мами дори и компютъра, 
но все пак е страшно. 


Чувал си още като дете, че има сигурен метод за борба с халюцинациите - да затвориш 
очи и да продължиш пътя си слепешком. 

Крачка, две, сега наляво... Ох, удряш се силно. Отваряш очи - според тях си се ударил 
в празно пространство. Отдясно във въздуха се появява гигантска оранжева медуза, която 
протяга пипало към теб. Пред теб, сред златиста мъгла са лицата на приятелите-курсанти. 
През тях дефилира колона гигантски колорадски бръмбари. Пак затваряш очи, но след 
няколко крачки отново се удряш и падаш на пода. Така не може повече да продължава. 

Хвърли двукратно зара. 

Ако сборът е до 4- мини на 20. 

Ако еот 5 до 8 - мини на 184. 

Ако е от 9 до 12 - мини на 200. 


10. 


Внимателно, стъпка по стъпка, наближаваш гората-пазач. Този път тя е приела 
формата на залята със слънце брезова горичка, с полянка, осеяна с червени цветя. Още 
крачка напред, и... 

Като че ли ураган преминава през гората. Дърветата се огъват като живи и се опитват 
да те уловят с клоните си. От почернялото небе блесва мълния. 

Инстинктивно се свиваш, а очите ти професионално преценяват разстоянието - на 
клоните не им достигат два-три метра. 

Дърветата опънати до краен предел, аха, да рухнат. Кората им се лющи, листата им се 
гърчат и падат по земята. Заприличват на изхвърлени на морския бряг водорасли. Всред 
този хаос от гърчеща се материя внезапно удря мълния и всичко пламва. 

Небето просветлява и ти откриваш, че унищожението е обхванало само малка част от 
гората, с диаметър около 50 метра. Останалата гора шуми, вълнува се, но това вече е 
животното в истинския му вид, или по-точно истински изменящото се. То непрекъснато 
претърпява трансформации, които показват уловени картини от твоя живот. 

Мини на 14. 


11. 


Като че ли ураган преминава през гората. Боровете се огъват и като живи протягат 
иглестите си ръце към теб. От почернялото небе блесва мълния. 

Инстинктивно се свиваш, но очите ти професионално преценяват височината на 
боровете: ако не се разтягат като гумени, не ще те достигнат за 2-3 метра. 

Дърветата рухват, максимално опънати. Кората им се лющи, игличките им, гърчейки 
се подобно на червеи, се сипят върху земята. Изобщо не приличат на борове, а на 
изхвърлени на брега водорасли. След секунда в почернялата сеч удря мълния и всичко 
пламва. 

Небето просветлява и сега виждаш, че унищожението е обхванало не цялата гора, а 
само кръг с диаметър около 50 метра. Останалата гора шуми, вълнува се, но това вече не е 


борова гора, а постоянно меняща се картина като от развален холовизор. Да, интересно 
животно, което изменя външния си вид според мислите и 

желанията на жертвите си до момента, в който ги хване. Добре, че е неподвижно и ти 
навреме си се усетил. Между другото, не напразно мястото му е тук, пред входа от хангара 
- вярното куче-пазач, вързано с верига. Мини на 14. 


12. 

ГОРА-ОКТОПОД: Сила-12; Живот -18. 

Правила на сражението. Това е многоетапен дуел, при който се сравняват наличните 
точки, Характеризира-щи отделно силата и живота на противниците. За да се даде шанс и 
на двете страни, ще хвърляш зара всеки път - едни път за тей, след това за гората-октопод. 
Сборът от силата и живота на всеки от двамата дуелиращи дава моментната сила и 
съответно моментните жизнени точки. Побеждава по-голямото число, а победеният губи 
толкова точки, колкото е разликата. Следва нов тур, и така докато в една от категориите 
(независимо дали е силата, или живота) единият от противниците остава с нула или под 
нулата точки - т.е. не може вече да се сражава. Той губи боя независимо от положението в 
другата категория. 

Ако победиш - мини на 4. 

Ако изгубиш - мини на 193. 


13. 


Корабът на извънземните е толкова огромен, че ти не усещаш, че е сферичен (впрочем 
и древните хора толкова дълго са смятали Земята за плоска). Вече си слязъл от спидера и 
стоиш в центъра на плоска равнина, която мътно проблясва под светлината на звездите. 
Линията на хоризонта се губи след няколкостотин метра. Чувстваш се като Наполеон пред 
египетските пирамиди - него там са го гледали хилядолетия, а тук теб - милиони години 
изкуствена материя. 

Внимателно тръгваш в посоката, осветявана от прожектора на спидера. Виждаш 
циклопски постройки, кули, канали, но никъде указания за вход. 

Изведнъж всичко изчезва. Обгръща те тъмнина. Изчезнал е силуетът на спидера и 
прожекторът му, без- числените звезди и отраженията им в потъмнялата от времето 
външна обшивка на звездолета. Единствен ти си останал! И се намираш във вътрешността 
на “Галактическия гигант”. Не ти си открил входа, а той тебе. Хипершлюзиране - така са 
кръстили този феномен нашите учени, които от десет години се опитват да открият 
тайните на нула-транспортирането. 

Включваш прожектора на скафандъра и внимателно оглеждаш обстановката. Огромно 
помещение, в което от милиони години не е стъпвало разумно същество. Все пак 
внимавай Природата е непредсказуема в своето неизчерпаемо многообразие. 

Решаваш да тръгнеш напред - мини на 114. 


Решаваш да се върнеш по някакъв начин на спидера, тъй като подозираш тук 
смъртоносен капан - мини на 101. 


14. 


Веднага след гората-куче започват дълга редица басейни. Вече си минал няколко 
километра сред еднообразния пейзаж от правоъгълни и овални езера, в които лениво се 
точи вискозна жълта, синя или лилава течност. Ама че вкус са имали грегите! Прави ти 
впечатление, че тук всичко е изрядно, пътечките са чисти, никаква вредна флора или 
фауна. А това означава, че има чистачи и пазачи. Ами ако те решат, че си вреден плевел 
или буболечка? Въобще от няколко секунди имаш чувството, че нечии очи те следят. 
Може би това е интуиция, наследена от древните ти прадеди. Затова си готов за схватка. 

Ето го - срещу теб се задава малка танкетка, снабдена с по три манипулатора от всяка 
страна. За секунда се спира до един от басейните, с два манипулатора хваща 
медузообразно тяло и го вдига във въздуха. Между манипулаторите блесва синя искра. 
Това е краят на бедното животно, осмелило се да споделя трапезата на господарите-греги. 
А сега роботът се обръща към те, фиксира те за секунда (взима ти мярка, се мярва за 
секунда мисъл в съзнанието ти) и забързва към тед. Явно съдбата ти няма да е по-различна 
от тази на медузата. 

Какво ще правиш? 

Няма да отстъпиш, приемаш сражението - мини на 170. 

Благоразумието изисква да се дръпнеш назад, може би няма да се наложи схватка с 
танкетката - мини на 96. 

Скачаш бързо в басейна - ето повод да изследваш съдържанието му, а и ще си 
спестиш бластерните заряди - мини на 17. 


15. 


Бластерен изстрел наляво, бластерен изстрел надясно и в центъра на стената от 
извиващи се влечуги се образува тунел, по който бързо се устремяваш напред. 

Вече си минал половината път, без гъмжилото змии да опитат да те хванат отново, 
когато усещаш как в мозъка ти се впиват стотици остри игли. Психоатака! 

СТЕНА ОТ ЗМИИ - Есперна сила 25. 

Събери коефициента на твоята есперна сила с жизнените ти точки. 

Ако сборът е по-голям - мини на 34. 

Ако е по-малък или равен, мини на 214. 


16. 
Пред теб се появява светло петно, което бързо нараства. Явно коридорът свършва и 
навлизаш в осветен район. 
Роботът-кон рязко спира и за малко да излетиш от седлото. Слизаш. Намираш се пред 
матова стена, която прегражда изцяло тунела и е спряла превозното ти средство. Стената 


дели света на две части - отзад е мракът на коридора, откъдето се чува шум от ципести 
криле и драскане на остри нокти по металния под, меко шляпане на мъх и паяжини по 
пода. Не, път назад няма! 

Правиш крачка напред. Матовата стена избледнява и изчезва. Пред теб е огромна зала, 
или по-скоро това е една малка, но истинска планета. И то хубава. Вместо таван виждаш 
истинско синьо небе, по което плуват малки бели облаци. Жълто слънце е застинало над 
горичка пред теб. Вместо звънящ метал под краката ти има обикновена почва, покрита с 
жълто-зелена трева. 

Тихо, сигурно, топло - лято на орбитата на Плутон. Чудеса. 

Не, това е оранжерийният пояс, който е изхранвал населението на звездолета и е 
служел за почивна зона. Не се поколебаваш да тръгнеш напред. Мини на 1177. 


17. 


Бързо побягваш и роботът изостава. Съзнанието ти (разбира се, и регистриращата 
система) автоматично отбелязват покрай какво минаваш. Това са редица подобни 
резервоари. Понякога в центъра им се клатушкат някакви гъбовидни шамандури. 
Вероятно това са контролиращите и управляващи прибори. О, ето нещо ново, над теб се 
стрелва някаква птица. Впрочем, това е летящ механизъм - в лъчите на обедното слънце 
ярко проблясва металически корем. Вероятно металическата птица е бърз разузнавач. 
Жалко, ако го знаеше по-рано, щеше да я свалиш с бластера. Сега вече е безсмислено - тя 
си е свършила работата. 

Пътят ти е препречен от друг робот-танк. Какво ще направиш? 

Ще приемеш боя - мини на 170. 

Ще скочиш в хидропонния резервоар - мини на 96. 


18. 


Крайно време беше! Раздава се оглушителен грохот и край теб свистят куршуми и 
шрапнели. Залягаш. Втори залп. Този път неизвестният враг е коригирал мерника и над 
главата ти нещо свисти, нещо се забива в земята, удря по скафандъра ти.. 

Накрая всичко стихва. Гигантските банани ги няма, а всичко наоколо е осеяно с твърди 
зелени предмети, големи колкото добре познатите ти от Земята незрели банани. 
Разглеждаш внимателно най-близкия, но без да ставаш от земята. Той помръдва, от 
заострения му връх изскача леторасъл, който се забива в почвата, а зелени-ят банан 
застава хоризонтално и започва да расте и да се издува. 

Всичко е ясно. Леторасълът е насочващото и детониращо устройство на взривяващия 
се банан. Ти би трябвало да си жертвата, или ако повече ти харесва - тор за потомството. 
Е, този път номерът не минава. Но е добър урок по предпазливост. 

Продължаваш пътя си към смълчаната гора. 

Мини на 110. 


19. 

Вече си към края на оранжерийното поле. Илюзията за голямо открито пространство 
бързо изчезва. Небосводът стръмно слиза надолу, а зад гърба ти се червенее пурпурен 
залез. Съзираш горичка, подобна на онази, пазила входа. Това е сигурен знак, че някъде 
зад нея ще намериш изхода. 

Какво възнамеряваш да правиш? 

Добре знаеш навиците на това куче и без да го дразниш, ще го заобиколиш отстрани 
и ще намериш изхода - мини на 140. 

Нямаш време за бавене, затова бластерът ще ти разчисти пътя - мини на 90. 


20. 


Обратният път по коридора не ти е интересен. Холокамерата внимателно запечатва 
всичко, за да имат земните учени какво да изследват. Стигаш до страничния коридор. 

Ако тръгнеш по него - мини на 98. 

Ако продължиш пътя си в първоначално избраната посока - мини на 91. 


21. 

Няколко крачки напред и нищо не се случва. Още няколко и се осмеляваш да се 
доближиш до “радара”. 

Апаратът оживява. Вдлъбнатата елипсовидна чиния се проточва към теб и след това 
започва да се люлее като махало. 

Не усещаш нищо особено, но уредите на скафандъра като че ли полудяват. Тънкият 
писък на сирената за авария те убеждава, че не трябва повече да се приближаваш. 

Побягваш. Навън, в коридора откриваш каква е била опасността. Някакъв 
електромагнетизъм, да го на-речем електрически вятър, който е изкарал от строя част от 
възлите на скафандъра. Лошо, дублиращите системи ще ги заместят, но още един такъв 
удар и верният ти помощник ще те изостави, а без него накъде? Откриваш и още един, не 
по-малко неприятен факт - неизвестното поле е изпразнило, изтрило е като с гума 
резервните ти дискове за бластера. Сега разполагаш само със зарядите в оръжието. 

Мини на 139. 


22, 


Огромнатежестте смачква. Не можеш да направиш и крачка, въздухът като че ли се е 
втечнил и залепва очите ти. През пурпурно-виолетовокафява мъгла ти се струва, чете 
гледат гигантски злобни очи. Чувстваш, че губиш съзнание, че нещо иска да те унищожи, 
но нямаш сили да се съпротивляваш. Мъчиш се да извадиш какво да е оръжие и да се 
опиташ да вземеш инициативата в свои ръце, но ръцете ти не ти се подчиняват. 

Хвърли един път зара на шанса си: 

Ако числото е нечетно - мини на 125. 

Ако е четно - мини на 143. 


23. 


Бластерен изстрел наляво, бластерен изстрел надясно, и в центъра на гъмжилото от 
преплитащи се влечуги се образува тунел, по който бързо се устремяваш напред. 
Мини на 34. 


24. 
Чувствуваш как кръвта ти тече по-бавно, как спира сърцето и безсилието обхваща 
цялото ти тяло. 
Ноти не си мъртъв. Съзнанието ти е ясно. Като че ли мозъкът е отделен от тялото и 
потопен в някаква течност - толкова леко и свободно се чувстваш. Имаш цяла вечност да 
разсъждаваш... или поне до момента, в който някой по-късметлия те открие. 


25. 


Продължаваш по коридора. След малко светлината се засилва и чуваш металически 
шум. Коридорът се пресича с друг, по-широк и осветен. По пода му са прокарани 
обикновени релси. След малко край теб минава една вагонетка. Поне на такава ти 
заприличва в първия момент, но след това виждаш, че в единия край на плоската 
платформа има поставен пресечен конус, покрит с трептяща мембрана. Вагонетките 
следват равномерно през две минуги. Някои са празни, но повечето превозват някакви 
правоъгълни съдове с блудкава течност - може би храната от хидропонните басейни. 

Какво ще правиш? 

Ще се опиташ да спреш една вагонетка - мини на 97. 

Ще пресечеш транспортния коридор и ще продължиш пътя си - мини на 127. 


26. 

Подът в коридора вибрира, като че ли стъпваш по каучукова повърхност. По стените 
минават паралелни тръби. Коридорът пред теб се разширява фуниеобразно. 

Погледът ти се спирана голяма зала. Подът пред теб трепти в зеленикава светлина, 
като огряна от последните лъчи на залязващото слънце ливада. Но като се взреш по- 
внимателно виждаш, че това е гигантско керамично пано, с различни цветни фигури по 
него. То едва ли е продукт на художнически гений - изглежда тук е вилнял свръхбластер 
или е избухнала атомна бомда, които са топяли всичко наред, смесвайки го в това чудно 
пано. 

Светлината идва от една от стените, която е гигантска плетеница от дълги криви 
линии, по които пробягват жълти, сини и бели светлини. Прилича картина на 
абстракционист или на някаква сложна топографска карта. Зафиксирваш всичко в 


холографската памет на компютъра и тръгваш назад. 
Мини на 130. 


27. 

Всеки кладенец има дъно. Усещаш справедливостта на това правило по болката в 
задните си части. Добре, че скафандърът е амортизирал значителна част от удара. 

Оглеждаш се. Вероятно си попаднал в шахта за непотребни остатъци от складовете. 
Дъното е осеяно с метални и пластмасови конструкции, потънали в дебел слой прах, който 
още минуга се носи във въздуха и бавно пада поради отслабената гравитация. Дори и през 
ултрафилтрите на скафандъра усещаш миризмата на тлен. Добре, че не си се надянал на 
някое от заплашително извилите се нагоре острия, иначе щеше да останеш забучен тук 
още милиони години като пеперуда на карфица. 

Засилваш прожектора на скафандъра, за да огледаш по-добре обстановката. 
Концентрираш вниманието си върху кръгла подутина на равнището на очите ти. 
Почистваш я от прахта и наистина виждаш нещо подобно на корабен илюминатор - може 
би за наблюдение, може би за чистене - знае ли ги някой тези мравки за какво точно са го 
сложили. Но сигурно е, че той води навън от тази прашна гробница. Така че нямаш избор. 

Опитваш се да го отвориш - няма резултат. Очевидно трябва да се използват силови 
методи - бластер или гравитоудар. 

Изведнъж ръката ти напипва под кръга някаква вдлъбнатина. Почистваш я и насочваш 
прожектора към нея и с учудване откриваш, че по форма тя подхожда на триъгълната 
пирамида, която си взел от склада. Да... това не може да е случайно! Изборът е твой: 

Стреляш с бластера по капака - мини на 209. 

Използваш гравитоудара, за да се измъкнеш от шахтата - мини на 134. 

Вероятно пирамидката е ключът, за какво друго мога да я използвам, минава ти 
мисъл през главата и ти я поставяш във вдлъбнатината - мини на 132. 


28. 


Колкото и да е здрава решетката, тя не може да устои на звездната плазма, която 
изстрелва бластерът ти. Направеният отвор е достатъчно голям, за да минеш 
безпрепятствено. 

Мини на З. 


29. 
Бавно идваш в съзнание. Скафандърът е взел мерки, за да спаси мозъка ти от ужасите. 
Но това ти струва 5 жизнени точки. 
Ако все още са ти останали, мини на 148. 


30. 

Ако си чакал да те приветсват група посрещачи и духов оркестър, си жестоко 
разочарован. “Гарата” не предлага никакво разнообразие. Сега виждаш, че залата 
представлява неправилен петоъгълник, образуван от пресичането на два вагонетни потока 
и нещо като удължен овален перон. От двете страни са увиснали няколко чифта 


манипулатори. Вероятно те чакат поредната порция товар, за да го обработят. В дъното на 
удължения овал има трапецовидна врата, и това е всичко. 

Какво ще направиш? 

Ако решиш да продължиш пътя си в първоначално избраната посока - мини на 40. 

Ако избереш другия маршрут, скачай бързо на идващата в момента вагонетка и мини 
на 47. 

Ако продължиш през трапецовидната врата, мини на 158. 


БЛ 
Коридорът тръгва стръмно нагоре. След известно време пътят ти е препречен от 
матово проблясваща стена. 
Ако искаш да се върнеш назад - мини на 114. Ако продължиш напред - мини на 185. 


32. 
Не разбираш в какво се състои грешката ти, но въздухът около теб пламва. 
Скафандърът те защищава секунда-две, но катастрофата е над неговите възможности. 
Край на мисията ти. 


33. 


Докато се колебаеш, леторасълът се отдръпва. Разнася се оглушителен грохот. Нещо те 


блъсва в земята, падаш, а край теб свистят куршуми и шрапнели. Силен удар - уцелен си. 
Усещаш като че ли те ръгват два пъти с копие в хълбока. Нов залп. Попадение... и като че 
ли нещо се взривява в черепа ти. 

Бавно се свестяваш. Докато си бил в безсъзнание, регенериращата система на 
скафандъра е успяла да затвори със стъклопласт пробойната и да замени повредените от 
обстрела детайли. Медицинският блок веднага е започнал да лекува раните ти, 
инжектирал е лекарства и стимулатори, които ще ти помогнат. 

Оглеждаш “бойното поле”. Гигантските банани ги няма, а всичко наоколо е осеяно с 
малки растения, приличащи на майчиното растение, които с учудваща скорост растат и се 
надуват. 


Всичко е ясно. Леторасълът е насочващото и детониращо устройство на взривяващия 
се банан. Ти би трябвало да бъдеш жертвата, или по-точно тор за потомството. Този път 
това не се получило, ноти си пострадал нелеко. Направи равносметка... 

Лошо... Най-силното ти оръжие, гравитоударът, е повреден и неизползваем. Захвърляш 
го. Унищожен е и един от дисковете със заряди за бластера. Отпиши и него. Чувстваш се 
зле - загубил си 7 жизнени точки. А и скафандърът ти вече не е толкова сигурен. Лошо 
начало! 

Мини на 110. 


34. 

Явно е, че вече си достигнал Сектора на работните места. Отдясно и отляво по 
коридора се виждат трапецовидните врати, някои от които автоматично се отварят 

щом ги приближиш. Помещенията са с различна форма - не само строго официалните 
правоъгълни, кръгли и овални, но понякога с такива невероятни форми, че само можеш да 
се чудиш за какви ли цели са били използвани. Някои дори направо приличат на пещери! 
Повечето помещения са натъпкани с оборудване и непонятни предмети. Нямаш време за 
детайлно изследване, а само документираш - видеокамерата вече прегрява. Ти си 
разузнавач, който трябва да откри е пътя, да го “опипа” за следващите изследователи. 


Все пак решаваш да влезеш в едно от служебните помещения, за да имаш обща 
представа как са си прекарвали работното време мравките. Това е овална стая, дълга около 
20) метра. По цялата й дължина в центъра минава плитък канал, от който на няколко места 
се отделят тесни притоци. Разбира се, това е картинно описание, тъй като там няма 
течност. По средата на стаята има малко езерце, а до него нещо като пулт, тъй като ясно се 
забелязват редица скали, уреди, бутони. 

Изведнъж светва предупредително лампата, която сигнализира за биологична 
опасност. Усещаш леко главоболие, признак за психоатака. Същевременно ти става топло; 
съответният уред сочи заплашително бързо покачване на околната температура. 
Скафандърът все още те предпазва от тази пещ, но и той има горна граница на 
издръжливост. 

Хвърли двукратно зара за определяне на шанса си: 

Ако сборът е до 10 - мини на 46. 

Ако е 11 - мини на 184. 

Ако е 12 - мини на 147. 


35. 

Като по магия всичко свършва. Минал си опасната зона. Зад теб се колебаят вълни 
разноцветен дим. 

Право в мозъка си чуваш някакъв глас. Това е партньорът ти. Макар че не всички думи 
се чуват добре, смисълът им е ясен. Той те предупреждава да не продължаваш напред - 
там те чака огнена пустиня и бавна смърт. 

Гласът е настойчив, а и температурата явно се покачва, ти чувстваш как се 
изпотяваш... 

Какво ще правиш? 

Ти си от Космическия Корпус и ще продължиш напред - мини на 85. 

Ще се върнеш назад - мини на 42. 

В последния момент виждаш една врата - ще влезеш в нея - мини на 93. 


36. 


Балонът те поема, не можеш и не искаш да се съпротивляваш. Влизаш в екрана. Пред 
теб се открива вход в безкрая. Летиш в тесен тунел, направен като че ли от черен лед. 
Около теб блести диамантената бродерия на Вселената, реват звездни урагани, раждат се и 
умират звезди и галактики... А ти се плъзгаш над всичко това - свободен и независим... 

Излизането ти от тунела (който вероятно е бил телепорт) и от състоянието на 
прострация, (струвало ти се е, че си едва ли не бог), става едновременно - намираш се в 
преддверието на голяма зала. Разположението на прибори и съоръжения те кара да 
мислиш, че си достигнал крайната цел - командния пункт на “Галактическия гигант”. Но 
как ще овладееш управлението на заспалия великан? 

В центъра на залата има кръгъл пулт, който оприличаваш на щурмански център. 


По-нататък виждаш отделена ниша, пред която са наредени в полукръг гъбести 
издатини, свързани помежду си със сноп прозрачни влакна. Там се виждат няколко 
прибори, кристални уреди и екрани. 

Ако считаш, че решението ще намериш на кръглия пулт - мини на 167. 

Ако смяташ, че е по-важно да разбереш предназначението на уредите в нишата - 
мини на 131. 


37. 

ГАЛАКТИЧЕСКА МЕДУЗА: Сила - 8, Живот - 18. 

Резултатът от изстрела те изненадва. Досега си считал, че бластерът е всемогъщ, 
особено ако успееш да стреляш пръв. Действително на мястото на попадението се 
образува кратер от изпепелена плът, но вместо да умре или да избяга, чудовището 
нараства почти два пъти. Нима то спада към хипотетичния вид живи същества, които се 
хранят с чиста енергия? Може би някой ден този подвид ще бъде кръстен на твое име, но 
сега положението ти е тежко - явно ще се наложи да се биеш само с лазеркинжала. Около 
теб пипалата са започнали смъртоносния си танц. 

Сравни твоята сила и живот с тези на галактическата медуза. 

Ако и в двете категории твоите са по-големи или равни - мини на 43. 

Ако и в двата случая са по-малки - мини на 56. 

Ако всеки от вас има предимство в по една от категориите - мини на 197. 


38. 


Не винаги човек трябва да се осланя на автоматиката. До този извод стигаш след 
редица болезнени натъртвания. Вместо да те отърве от бързия поток, гравитоударът те е 
захвърлил няколко пъти в стените и съвсем те замаял. Разбира се, няма защо да обвиняваш 
компютъра; при тези бързо изменящи се данни за скорост и направление на потока, 
жизнеспособност и външни въздействия, той се е объркал и е избрал неправилно решение. 
Казват, че бели се случват дори и в най-добрите семейства. Трябва да му простиш. 

Освен енергоразходите за гравитоудара губиш и пет жизнени точки. 

Мини на 197. 


39. 


Помещението е претъпкано с интелелектронна апаратура, която е покрита с дебел слой 
белезникава прах. Безмълвно те гледат пусти екрани с противоотражателни рамки, от 
тавана висят на тънки нишки различни по големина и форма уреди, които се заклащат, 
когато ги доближиш, и по цялото пространство на стаята са замръзнали в различни пози 
познатите ти транспортни роботи и други странни машини. 

Внимателно разглеждаш всичко, като се пазиш да не докосваш вещите. Няма признаци 
на опасност. Тогава хващаш един от приборите, който прилича на видеокамера. 


Като че ли мълния минава през тялото ти. Дръпваш се инстинктивно назад, въпреки че 
неприятното чувство е траяло само миг и дори се чувстваш освежен. Изчезнала е умората 
от дългия път и непрекъснатата напрегнатост. 

Искаш справка от компютъра. Данните му те озадачават. Бил си обект на въздействие, 
но анализаторът не може да го разпознае и назове с известен нему термин. Още по- 
учудващо е, че жизнените ти точки са се възстановили в първоначалния си размер. И най- 
голямото чудо е, че са се попълнили енергетичните: мощности на скафандъра и оръжията 
ти. Бластерът ти е като нов, умът - остър, настроението - великолепно. Животът е 
прекрасен! Напред! 

Мини на 70. 


40. 


Следва пак познатият ти преход и дълъг път в подземните тунели на “Галактическия 
гигант”. Тунелът е съвсем неосветен. Включваш твоя мощен прожектор, който успява да 
покаже само бързо сменящи се ивици от по-тъмни и по-светли сегменти - все едно че се 
намираш в метро. Става вече скучно. Добре че вагонетката отново намалява скоростта си 
и спира - намираш се в “грегска гара номер 2”, която е абсолютно копие на предишната. 
Какво ще правиш? 

Ще слезеш и ще продължиш по коридора, който е без релси - мини на 47. 

Ще продължиш - мини на 60. 


41. 

Бързо побягваш напред. Усещаш как се успокояваш и острото чувство за опасност, 
диханието на смъртта те напуска. Но тази среща не е завършила безследно за теб - загубил 
си три жизнени точки. 

Мини на 173. 


Отново навлизаш в разноцветната мъгла. Тя отново прониква в мозъка ти... 
Мини на 181. 


43. 

Макар че на вид са много опасни, оказва се, че е лесно да отрежеш пипалата с 
лазеркинжала. Никое от тях не успява да разкъса скафандъра ти. Играеш си с тях 
катоукротител на змии и скоро чудовището (после ще се установи дали е растение или 
животно) разбира безполезнеността на атаките си. Бавно премества желеобразното си тяло 
към стената, изтънява до плосък лист и противно на законите на гравитацията потича 
нагоре, за да се скрие всред мъховете. След дълга диета си е “хапнало” достатъчно от 


бластерния изстрел. 
Мини на 183. 


44. 

Да, положението е по-сериозно, отколкото си си представял. Насочваш прожектора и 
внимателно изследваш капака. Все пак бластерът е успял да направи бразда по него, но 
изглежда трябва много повече енергия - цял диск с 10 заряда, пресмяташ на око. 

Ако използваш гравитоудара - мини на 134. 

Ако използваш бластера с цял диск заряди - мини на 135. 

Ако имаш пирамида и решиш да я използваш - мини на 132. 


45. 


... и за малко не пропадаш надолу. Под теб зее огромна пропаст. С мъка се задържаш 
на малка площадка над бездната, осветявана от виолетовозлатиста светлина. 

Намираш се във вътрешността на гигантска сферична пещера. Навсякъде тук в 
правилни концентрични кръгове се чернеят широки отвори, като ложи на чудно-ват 
театър. От някои изтича тъмна лавоподобна течност. Тя се стича в дъното на сферичната 
пещера. Над повърхността й изскачат огромни мехури, които излъчват зло-вещата 
призрачна светлина. 

Лавата като че ли е жива. От време на време, когато потокът от отворите изтънее, тя се 
надига нагоре, обраства с пипала, които се задържат за стените, но после идващият прилив 
ги откъсва и те падат с глух плясък надолу. Усещаш непонятна тежест и тревога. Ако тук 
има и рогати същества, би могъл да бъдеш сигурен, че си попаднал в ада. 

Анализаторът ти съобщава, че въздухът е зареден с голямо количество електричество, 
източник на което е движещата се течност. Може би грегите по този начин са получавали 
електроенергия. Интересна хипотеза, но засега няма защо да рискуваш повече тук. 
Пролазваш през отвора назад. 

Мини на 20. 


46. 


Анализаторният блок светкавично дава отговор на интересуващия те въпрос - 
топлинната защита ще издържи още 12 секунди. Достатъчно време, за да се измъкнеш от 
адската пещ. Което и правиш, като едновременно и неутрализираш есперната атака. 

Мини на 148. 


47. 

Коридорът, по който вървиш, е препречен след стотина метра от правоъгълна решетка. 
Пробляскващи като неонова реклама светлини оформят квадратни отвори, големи колкото 
човешка длан. Ясно е, че не би могъл да се промъкнеш през тях, а и пулсиращата светлина 
ти навява мисълта за енергетична решетка. 

Избери: 

Връща се назад - мини на 60. 

Ще рискуваш да изследваш решетката - мини на 75. 


48. 


Докато си се любувал на чудесата на гората, тя не е забравила основното си желание - 
да закуси с теб. От почвата наоколо се появяват дузина кълнове - пипала на гората- 
октопод. 

Мини на 61. 


49. 

Какво става? Къде се намираш? 

Допреди секунди си бил в тесен коридор и над главата ти са тегнели милиарди тонове 
метал. Сега си на открито. Наближава вечер и слънцето се е скрило зад многоетажните 
сгради. Ти лежиш на тротоара, забил главата си в пропукана стена. Два метра по-високо в 
нея зее пробойна от снаряд, от която още пада фин тухлен прах. В лъчите на залязващото 
слънце всичко е обагрено в червено. Включително и локвата на няколко метра от теб. Но 
дали това се дължи само на късните слънчеви лъчи? Течността продължава да капе от 
купа железа, който дори след прякото попадение на базука и последвалия удар в уличен 
стълб все още прилича на луксозна блиндирана лимузина. 

Виждаш как Ян изскача от входа на супермаркета и се затичва да пресече улицата. От 
хотела веднага се разнася автоматен откос, който вдига фонтанчета пръст около момчето. 
Той се свива зад търкулнатия господ знае от кого и откъде барабан с телефонен кабел и 
изважда най-голямото си съкровище - гранатата... 

Драги читателю, 

Ти излезе от играта “Галактическият гигант” и влезе в друга - “Опасният град”, която е 
също от Рене Вален. Врати сестра трябва да прекосят надлъж града Метрополис, за да 
получат от болницата лекарство за майка им. Но градът е станал страшен капан за 
чужденци. Мафията го е разделила на собствени райони-феоди, върлуват младежки банди, 
всички комуникации на града са опасни - изобщо градът е по-страшен от африканските 
джунгли. Особено нощно време, когато се появяват мутанти и други свръхестествени 
същества. 

Пожелаваме ви вълнуващи моменти в “Опасният град”, а сега ще трябва да започнете 
тази игра от самото начало. 

Мини на 1. 

50. 

Няколко пъти се спъваш в напречно разположени по пътя ти тръби. Тунелът престава 
да слиза надолу и вече е хоризонтален. В дълбочината внезапно се появява светлина. 
Спираш стреснат, но бързо се успокояваш, понеже разбираш, че това е отразената 
светлина от прожектора ти. Просто тунелът е преграден от матово проблясващ метал, 
който плътно го затваря. 

Приближаваш преградата. Отдясно на стената има някакъв механизъм. Хващаш го, но 
преградата не пожелава да се задвижи. Какво ще правиш? 

Ще се опиташ да пробиеш метала с бластера - мини на 89. 

Ще се върнеш назад - мини на 100. 


51. 


За твое нещастие решаваш да си проправиш път през мозаечната стена. Бластерният 
изстрел предизвиква силна експлозия, която те подхвърля като перце. 


52. 

Спомняш си уроците как да се оживява в екстремални ситуации. Добре че тогава не си 
се подвел по акъла на Джони Бухалката да избягате в града и сега лекцията по 
криосъпротивление е пред очите ти. Така... представяш си, че си на път към 
Джомолунгма... 


Хвърли двукратно зара и събери с есперната си сила. 
Ако числото е над 20 - мини на 151. 

Ако числото е равно или по-малко - мини на 172. 

При всеки случай обаче губиш две жизнени точки. 


53. 
Балонът те поема, ти не искаш и не можеш да се съпротивляваш. Влизаш в екрана. 
Летиш в синьото небе все по-нагоре, и все по-нагоре... 
Изведнъж от зенита се появява сребриста стрела, която те улучва. Падаш на земята. 
Оглеждаш се. Халюцинацията е свършила. Въпреки всичко се чувстваш великолепно. 
Пред тебе е врата, през която след кратко колебание влизаш. Мини на 126. 


54. 

С ръка върху бластера тихо влизаш в съседното помещение. Нищо особено. Три от 
стените са заети от по-къси и по-дълги стъклени тръбички, някои от които се преплитат 
помежду си като лиани, а други продължават до метален шкаф. 

Гласът се усилва: 

“Спомняш ли си похода в планината? Страшната буря с гръмотевиците, а ние сврени 
във Вампирската пещера? Как ни беше хубаво тогава...” 

В главата ти цари хаос. Случаят е описан във фантастиката. Устройство, което сондира 
мозъка и репродуцира спомените. А според Лем може и да ги материализира. 

Какво ще направиш? 

Ситуацията ти е ясна и нямаш какво повече да правиш тук - мини на 148. 

Ще постоиш още малко, ще си починеш сред приятните спомени - мини на 177. 


00. 

ХИЩНА ПАЯЖИНА; Сила - 15. Живот - 20. 

Събери тези данни и ги сравни със сбора на твоите. 

Ако са по-малко от твоите, ти си абсолютен победи-тел в тази категория. 
Лазеркинжапът действува безотказно. 

Ако са равни на твоя сбор или повече, но с разлика не повече от 6 точки, силите ви са 
равни и ти ще трябва да използваш бластера. Губиш и 3 жизнени точки. 

Ако сборът е 7 или повече точки над твоя сбор, губиш 5 жизнени точки и трябва да 
използуваш гравитоудара, за да се справиш и продължиш напред. 

Мини на 74. 


56. 
Пипалата дружно те атакуват и омотават. Лесно се режат с лазеркинжала, но са твърде 
много. Жилата на някои вече са пробили скафандъра ти и се ровят из вътрешностите му. 
Разбираш, че тяхната основна цел са енергозапасите ти - батериите и реактора, но едно се 


впива в кожата. Боли! Все пак успяваш едно по едно да отрежеш всичките. 
Мини на 190. 


57. 
Изстрелял си пет заряда, докато създадеш пред себе си една мини-Сахара. Но се спаси. 
Друг път не дразни напразно животното. 
Мини на 79. 


58. 


Пултът за управление се оказва зад гърба ти. Бутоните са обозначени с непознати 
знаци, между които преобладават кръгове и квадрати в различни комбинации. Решаваш да 
рискуваш и натискаш един от тях. 

Мини на 172. 


59. 


Продължаваш пътя си спокойно. Но не ти е било писано да си отдъхнеш за по-дълго 
време. Сепва те шум изотзад. Обръщаш се и замръзваш от страх. Към теб се носи подобно 
на черен кръст чудовище. Пурпурните му очи пламтят в дива злоба. Нямаш време да 
побегнеш или да реагираш по някакъв друг начин. 

Черни езици дим те обкръжават и стягат в примка. Имаш чувството, че мъглата 
разяжда скафандъра ти и скоро ще станеш храна за чудовището. 

Но преди мъглата да те покрие изцяло, отнякъде блесва ослепителен лъч и се забива в 
призрачната плът на демона. Злобен рев, многократно усилен от ехото, почти те оглушава. 
Тъмнината отстъпва, изгаряйки без остатък в белия, с нетърпим блясък пламък. Усещаш, 
че физическата и менталната примка се отпускат и ти си свободен. Какво ще направиш? 

Бързо ще избягаш - мини на 41. 

Решаваш да присъстваш до края на битката - мини на 141. 


60. 

Отново вагонетката свисти по подземните пътища, а ти търпеливо чакаш следващата 
спирка. И тя идва. 

Помещението е от същия тип както предишните две, но с едно допълнение - 
паякоподобен робот-кран, който спира натоварените вагонетки, взема товара, разделя го 
на четири части и ги поставя на отделни транспортни ленти. 

Опитваш се да скочиш, преди да си попаднал в манипулаторите на лудия робот, но 
силовото поле те държи яко в еластичната си прегръдка. Не ти остава нищо друго, освен 
да чакаш. 

Вагонетката спира точно под четирите манипулатора и точно в този момент полето- 
защитен екран изчезва. Скачаш бързо и удряш с лазеркинжала механичната ръка, която те 
сграбчва. Но това не стряска робота, който може би и друг път е имал срещу себе си 
драскащи и хапещи същества. Явно е, че трябва да премериш силите си с него. 
Разглеждаш внимателно противника си. Роботът търпеливо изчаква. 

Мини на 195. 


61. 

Ти си обкръжен. Отпред е беснеещата от болка и злоба борова гора, а наоколо са бързо 
растящи корени- пипала, които се насочват към теб. Черните им тела завършват с 
миниатюрни бясно въртящи се очи. Обграждат те десетина еднооки пипала. Трябва да се 
сражаваш за живота си. Какво ще правиш? 

Ще включиш бластера на автоматична стрелба, за да си проправиш път назад - мини 
на 57. 

Ще опиташ с помоща на лазеркинжала да си пробиеш път през опасната ограда - 
мини на 207. 

Ще пробваш гравитоудара, за да унищожиш чудовището и да прескочиш през гората 
- мини на 174. 


62. 

Пътят те води към  шестоъгълен площад. В центъра му е разположена 
дванадесетостенна пирамида. Рубиненият й цвят периодично потъмнява и се сменя с 
оловносив. Във всеки от шестте ъгли на площада се извисява триметров метален стълб, 
завършващ с обърната надолу пирамидка. Отбелязваш, че стълбовете бавно, почти 
незабележимо се въртят около оста си. Пространството между тях е запълнено с ажурни 
конструкции, които ти приличат на клетки в зоопарк. Повечето са отворени. 

Как ще постъпиш? 

Ще изследваш пирамидата - мини на 140. 

Ще изследваш стълбовете - мини на 95. 

Ще влезеш в клетките, за да ги изследваш - мини на 164. 


63. 
Може би в играта “Не се сърди, човече” (аи в други случаи) шестицата носи щастие. 
Но не ив тази игра. Гигантското махало се връща и те запраща нагоре като леко перце. 
Нищо не може да те спаси. Край. 


64. 
Двуглавият звяр се подготвя за скок. Натискаш спусъка и на мястото на едната му 
глава избухва миниатюрно слънце. Но вероятно другата глава е по-злобната, защото с див 
вой и без колебание звярът отново атакува. Но вторият също така точен изстрел спира 


устрема на еднотонната грамада, която рухва до самите ти крака. 
Мини на 1286. 


65. 
Противникът ти е силен и, най-важното, безжалостен. Все по-трудно е да отблъскваш 
атаките му. Един от изстрелите засяга компютъра на скафандъра и ти вече нямаш никакъв 
шанс. Край на мисията ти. 


реда Чан: 


66. 

Здраво хващаш атакуващата те щипка и пробваш хватката “скат”. Но роботът е твърде 
тежък и умението ти в карате се оказва недостатъчно. Втората му щипка те удря и те 
отхвърля към “банкетната маса”. Все пак това ти дава възможност да се окопитиш и 
когато роботът те атакува отново да го изпепелиш с бластера. Загубваш освен заряда и две 
жизнени точки. 


Мини на 130. 


67. 
Животното потреперва и се отдръпва. Изглежда не обича да го галят с лазеркинжал. 
След това тромаво се обръща и тръгва да бяга. 
Сега имаш възможност да го довършиш. Но има ли смисъл да бъдеш жесток с едно 
вярно куче-пазач? Освен това, ти пръв си го нападнал. 
Отказваш се да го преследваш. Мини на 137. 


68. 
Атакуват те едновременно четирите манипулатора. Успяваш да неутрализираш 
единия, но другите те държат здраво. Сега разбираш добре как се чувстват контейнерите в 


лапите на кулокрана. Примиряваш се със съдбата си. Освен всичко друго ти се отдава 
уникалната възможност да пътуваш гратис по въздуха. 

Хвърли зара, за да определиш шанса си. 

Ако числото е до 3 - мини на 212. 

Ако е по-голямо - мини на 77. 


69. 


Когато роботът се движи, той престава да бъде невидим и представлява чудно красива 
гледка - към теб лети кълбо, чиято повърхност непрекъснато пулсира и избухва в хиляди 
разноцветни фойерверки. Но щом разстоянието между вас става по-малко от двадесет 
метра, стреляш с бластера. 

На мястото на робота като че ли пламва клада. В същия момент затваряш очи от 
нетърпим блясък. Опарва те огнен вихър. Макар че скафандърът мигновено е реагирал с 
включването на топлинната и светлинна защита, 

ответният удар на невидимия робот е страшен. Срещнал си достоен противник, 
разполагащ със същото по сила оръжие като твоето. Мини на 76. 


70. 

Гравитоударът разрушава голяма част от металните гъби, но гравитационната вълна 
помита и други съоръжения в залата. Върху тед пада дъжд от метални предмети, сребърни 
пирамидки и горяща материя. Побягваш от този ад. 

Над металните гъби се появяват червени пламъци. Те се олюляват, бавно се откъсват и 
политат към теб. Едва успяваш да избягаш в коридора. Мини на 139. 


71. 


Два изстрела правят звездообразен отвор, който е достатъчен, за да се промъкнеш. Но 
попадаш не в стая, а в тунел, наподобяващ паст на акула. Може би това впечатление се 
дължи на увисналите от тавана стъкло-видни тръби и конуси, които приличат на хищни 
зъби. 

Пътят води надолу и леко завива надясно. От време на време виждаш очертанията на 
други тунели, които го пресичат под различни ъгли. Повечето са твърде тесни за теб, но 
ето един, по който можеш да ходиш изправен. 

Избирай: 

Продължаваш по основния тунел - мини на 50. Свиваш по страничния тунел - мини на 
98. 

72. 

Атакуват те два манипулатора. Дръпваш се от вагонетката и може би това те спасява: 
вагонетката се обръща и вследствие удара единият й манипулатор се счупва. 
Съсредоточаваш цялото си внимание върху другия и впрягайки всичките си сили, успяваш 
да го неутрализираш. Със свободната си ръка измъкваш бластера и с точен изстрел 


стопяваш мозъка на машината. Грамадата рухва със силен грохот, за щастие встрани от 
теб, така че съумяваш да не пострадаш. 
Мини на 1988. 


73. 


Най-вероятно тази странна постройка е климатрон. В центъра на купола блести 
съзвездие от четири мощни лампи. Площта отдолу е разделена от широки канали на три 
сектора. Единият сектор е двуетажен. Разнообразни растения са засадени нагъсто, 
образувайки фантастична мозайка. 

Изведнъж изкуствените слънца угасват и на тяхно място се появяват фосфоресциращи 
зелени ивици. Завалява. Растенията се размърдват и изкуствената нощ се изпълва с 
непонятни и плашещи звуци. Може би и тези растения са хищници? 

Лмпите светват отново. Пред теб се намира красиво яркосиньо цвете с четири листа, 
образуващи малтийски кръст. Под него виждаш неприятно миришеща купчина от гниещи 
остатъци. Любуваш се на красотата му и без да искаш го докосваш с ръка. В същия 
момент листата се обвиват около нея, а от цветната пъпка със скоростта на атакуваща 
кобра изскача жило, завършващо с остър шип. 

Хвърли зара, за да определиш шанса си в тази ситуация. Сега събери числото на зара 
и жизнените точки. 

Ако сборът е до 9 точки - мини на 92. 

Ако е повече от 9 точки - мини на 111. 


74. 


След първото сражение си много по-внимателен. Може би това те спасява, когато една 
черна сянка от тавана се устремява към теб. По външен вид и размери прилича на едър 
прилеп, и ако не са огромните й фасетъчни очи и ивичестото жьлточерно като на оса тяло, 
би могъл да я причислиш към даден зоологически вид, стига да не ти липсва време за 
подобни размисли. 

Бързата ти реакция измамва псевдоприлепа, който профучава на сантиметри от тед. 
Нямаш желание да влизаш в сражение, но виждаш, че към теб летят двама негови 
роднини. 

Бързо изваждаш бластера. Разбира се, нямаш време за ръчен прицел, но знаеш, че 
автоматиката няма да те подведе. Един блясък, след това втори, и две пламтящи и 
миришещи отвратително факли падат на пода. Обръщаш се бързо, за да видиш какво става 
с първия нападател, и го виждаш готов за атака начело на цяло ято други подобни. 

Хвърли двукратно зара за шанса си: 

Ако сборът на точките е до 4- мини на 157. 

Ако е от 5 до 8- мини на 107. 

Ако е от 9 до 12 - мини на 105. 


75. 

Подът под теб пропада (решетката ли беше ключът?) и ти плясваш в пенеща се 
течност. Бързият поток те понася по “подземен” канал, като минаваш през няколко 
водопада и няколко езера-колектори. Какво ще правиш? 

Ще подбереш подходящо място и използвайки мощното реактивно противодействие 
на гравитоудара ще се измъкнеш от потока - мини на 38. 

Ще се приближиш плътно до стените, надявайки се да попаднеш на някакъв изход - 
мини на 105. 

Оставяш се на потока, понеже рано или късно той ще спре - мини на 197. 


76. 


Коридорът изглежда празен. Осветлението е достатъчно добро, за да виждаш около 
петдесет метра напред. Изведнъж нещо като че ли мръдва. Спираш и изчакваш 
неподвижно, за да виждаш по-добре. Не, изглежда, че ти се е сторило. Отново тръгваш 
напред. 

Пак! Сега ясно съзираш, че пред теб се появява многоцветна дъга. Формата й е 
странна, като ориенталски купол, с големина не повече от метър. Вероятно отпред има 
нещо невидимо за твоите очи, но то едва ли ще излъже безпристрастните анализатори на 
скафандъра. След секунда получаваш точен отговор. На петдесет метра пред теб се 
намира апарат, който отклонява лъчите от видимия спектър и затова е невидим. При 
движението му по границата с обикновената светлина става разлагането й и се появява 
красива дъга. Скенерът показва точно контурите на невидимия апарат. Той представлява 
изправен тънък еднометров цилиндър, увенчан с голяма сфера, която е снабдена с две 
конусообразни издатини. Апаратът е препълнен с енергия. Изглежда опасен. 

Какво ще направиш? 

Ако изчакаш във всеоръжие апаратът да предприеме някакви действия - мини на 69. 

Ако се върнеш назад - мини на 86. 

Близо до теб виждаш отвор с неправилна форма. Малко по-тесен е отколкото е 
нужно за да минеш, но можеш да го разшириш с бластера. 

Ако тръгнеш през тунела - мини на 1709. 


77. 

В момента, в който се прощаваш със Земята, с приятелите си и дори с живота си, става 
чудо. Само така можеш да квалифицираш следващите действия на робота. 
Манипулаторите му те издигат нагоре и след секундно колебание става чудото - 
внимателно си оставен на пода. Роботът престава да ти обръща внимание. Изглежда, 
разсъждаваш ти, и други разумни същества се предприемали такова пътешествие и затова 
роботът има опит. Както и съответни инструкции да не ги закача. 

Ставаш, изтупваш прахта от костюма си (в преносния смисъл на думата, разбира се), 
правиш поклон към любезния робот и продължаваш приключението си. 


Мини на 1986. 


78. 

НЕВИДИМ РОБОТ: Сила - 20. 

Правила на сражението: то е многоетапен дуел, при който си разменяте бластерни 
изстрели. Хвърляш по-следователно зара - един път за себе си, един път за робота. След 
това сравняваш сборовете от силата и хвърления зар. Побеждава по-голямото число, а 
победеният губи от силата си толкова точки, колкото е разликата. В следващия тур зарът 
се хвърля два пъти, в последващия - един път, и т.н. Победен е този, който пръв загуби 
точките си. 

Ако победиш - мини на 50. 

Ако изгубиш - мини на 65. 

Ако точките ти спаднат под 10 и сметнеш, че по-нататъшното сражение е 
нежелателно, можеш да избягаш през тунела (като не забравяш, че ще ти трябва още 
един бластерен изстрел за разширяването му) - мини на 179. 


79. 

Заобикаляш гората. Добро куче-пазач са си сложили стопаните на кораба. И вероятно 
не само пред този вход. 

В далечината виждаш леко издадени на повърхността огромни правоъгълни 
конструкции - приличат ти на хангари. Встрани от посоката на движението си забелязваш 
сферичен купол, който по размери си заприличва на покрития стадион в родния ти град. 
Избери по-нататъшния си път. 

Ако се върнеш към гората, тъй като това е най-краткият път, а пък и вече си 
преценил силите на животното - мини на 10. 

Продължаваш към правоъгълните конструкции - мини на 190. 


90. 

Змиите-удушвачи заплющяват като бичове щом приближаваш до тях. Едната се 
протяга в опасна близост до тялото ти. Удряш я с лазеркинжала, но това не й подейства, 
втора също се стрелва напред и се увива около оръжието ти. Ясно е, че без бой няма да 
мине. Хвърли зара трикратно за шанса си: 

Ако сборът на точките е до 4 - мини на 23. 

Ако еот 5 до 8 - мини на 113. 

Ако е от 9 до 12 - мини на 15. 


91. 

Допреди секунда си бил в кръга след синия сектор, а сега си всред синьозелени декори. 
Иначе обстановката, която те обкръжава, е сходна. Намираш се върху кръг, извисяващ се 
на двадесетина сантиметра над пода. 

Продължаваш по коридора, но още на първия кръстопът забавяш крачка. От 
безформена купчина пред теб стърчи триъгълна змийска глава, после внезапно масата се 
разтърсва, издига се и ти виждаш удивително животно, което само откачена фантазия 
може да измисли. На големина е колкото теле, но с много паячести крака и змийска глава, 
осеяна с рога. От пастта се стрелка раздвоен език и прокапва течност. Без да бърза, може 
да се каже самоуверено, животното тръгва към теб. Чува се ясен шум от тропота на 
многобройните му крака, вероятно с копита. 

Външният вид може би лъже, но нямаш желание да рискуваш. Звярът е на десетина 
метра, когато натискаш спусъка на бластера. Светкавица. Триъгълната глава се сгърчва, 
започва да пуши и звярът изревава. После подскача, обръща се и ти изненадан виждаш от 
другата страна същата глава. 

Двуглавото чудовище скоква отгоре ти, удря те по ръката и ти изпускаш бластера. 
Изтърколваш се встрани и преди отново да се нахвърли върху теб успяваш да измъкнеш 
лазеркинжала. 

Мини на 155. 


д2. 


Цветето-кобра е надценило силите си. Може би отровата му е смъртоносна за 
насекомите и дребните животинки, чиито останки гният под него, но за Човека - 
Господарят на слънчевата система - ухапването му е като на комар. То бързо е 
неутрализирано от верния ти помощник - скафандъра. Дори не си губиш времето да го 
удариш с лазеркинжала, а само небрежно го отхвърляш с ръка. Губиш една жизнена точка. 

Излизаш навън - очевидно няма какво повече да се прави тук. 

Мини на 213. 


83. 

Влизаш в плитък тунел. Минал си стотина метра, когато нещо започва да те смущава. 
За разлика от досегашния маршрут тук няма никаква флора и фауна. Няма даже и прах. 
Прекалено чисто е за изоставения от дълго време кораб. Интуицията ти подсказва, че тук 
дебне опасност. 

Обръщаш се за да се върнеш назад. За съжаление твърде късно. Нещо те хваща и те 
вдига нагоре като перушинка. Безпомощен си. Следва чудовищен натиск - като че ли си 
попаднал в менгеме. Нищо не можеш да направиш. Сега те отпуска, но щом се опиташ да 
използваш гравитоудара, отново те хваща здраво. Второ страхотно притискане. Болката е 
страшна и губиш съзнание. Вече не усещаш нищо, когато третата гравитационна вълна те 
прави плосък като холотапет. Край. 


94. 


През цялото опасно и напрегнато пътуване в джунглата на “Галактическия гигант” си 


мечтал за този момент, но сега си стреснат. Екраните и пултовете оживя-ват и деловито 
бръмчене изпълва залата. Стереоизображението на обкръжаващото кораба космическо 
пространство повисва непосредствено пред те. Звездите са ярки и виждаш тук много от 
тези, които иначе трудно се наблюдават с невъоръжено око. Ето го и “Магелан”, 
изглеждащ по-голям от Юпитер и Нептун, защото е по- близко. Но какво е това? Около 
него се появява светещ кръг с кръст по средата. Та това е добре познатия на всеки курсант 
прицел! 

Ужасната догадка те смразява. Ти си задействал защитния комплекс на кораба. В този 
момент някъде в милиардотонното му туловище се отварят шахтите на атомните 
абордажни ракети, озъбват се дулата на страшните лазерни оръдия, генераторите на 
смъртоносни за хората лъчи са готови за атака. 

Нямаш избор. Трябва да си по-бърз. Никъде в учебниците ти не го пише, но всеки, 
който е от КК знае как да превърне скафандъра в малка атомна мина. Ръцете ти 
автоматично извършват превключванията (вероятно в такъв транс са действали самураите, 
когато са си правели харакири. Взрив. Край за тебе, но “Магелан” е спасен. 


д5. 

Вече си добре и се намираш в следващия сектор - стените са розови. Никакъв огнен 
тунел, никаква пустиня на смъртта. Явно си бил жертва на насочена психическа атака, с 
непозната за теб сила. И наистина, откъде-накъде партньорът ти ще знае 
местонахождението ти и ще ти дава съвети. Добра техника на психосондиране са имали 
пустите мравки. Един път да стигнеш до командния пункт и да подкараш корабчето им 
към родната Земя, какви неща ще бъдат открити! 

Но стига с тези мечти! 

Влизаш в помещение от розовия сектор. То се оказва твърде различно от тези, които 
досега си виждал. Изобщо не може да се говори за стая, а по-скоро за пещера, устроена 
като черупка на охлюв. Ще го изследваш ли? 

Да - мини на 130. 

Не - продължи по коридора и мини на 150. 


96. 


Обръщаш се назад и правиш няколко крачки, като не изпускаш от наблюдение 
невидимия апарат. Оправда-на мярка, защото той започва да те следва. Скоростта му е по- 
голяма от твоята, и ако не побегнеш, ще те настигне. 

Правиш го. Но и това не помага. Невидимият апарат те настига. Вече си убеден, че е 
враждебно настроен към теб и затова се подготвяш за бой. 

Мини на 69. 


д7. 

Какво става? Къде се намираш? 

Само преди секунда си решил да пробваш “грегското легло” и си се изтегнал в цял 
ръст в коритообразната вана, а сега се намираш в тропически лес. Огромни дървета и 
трева прикриват теб и твоите братя-леопарди от динговите очи на вейка. Отдясно е 
Продълговатото блато, един товар от чиято лечебна кал струва колкото тригодишен 
мамонт. От блатото се чува мощно плискане - сега там е Великият Гощо, който 
равномерно потапя гигантското си туловище, а после пак се изправя - един истински 
хълм, над който се издига дълга шия с малка злобна глава. Шумът е добре дошъл за вас, и 
тъй като ако има динго пазач, той едва ли ще чуе предпазливите ви стъпки. Целта на 
бойния поход е да завладеете няколко от чудните змии-като-светулки, които динго 
използуват за осветление на домовете си и като светеща бариера пред проходите. 

Драги читателю, 

Ти излезе от книгата “Галактическият гигант” и по-падна в друга - “В зората на 
времето: Хора и динозаври”, която също е от Рене Вален. Тя се основава на хипотезата за 
едновременното съществуване на разумни раси от хора и динозаври. Ако гигантските 
гущери, които преди милиони години са били господстващият клас животни на Земята не 
бяха измрели загадъчно, то някои от тях щяха да еволюират и да бъдат конкуренти на 


хората в интелектуално отношение. Според тази книга-игра динго (разумният вид 
динозаври) са по-напреднали от хората в научно-техническо отношение. Основните им 
успехи са в генното инженерство и те създават много интересни биологични механизми. 
Книгата дава широки възможности за забавление и сериозни занимания с биология и 
евристика. 

Пожелаваме ви вълнуващи моменти във “В зората на времето”, а сега ще трябва да 
започнете тази игра от самото начало. 

Мини на 1. 


98. 

Тръгваш по частта от страничния коридор, която се изкачва нагоре. Наклонът е слаб и 
не се уморяваш. След малко се озоваваш пред трапецовиден контур. Там има врата, която 
е отчасти отворена. Блъсваш я и тя се завъртва още малко встрани и нагоре по 
шарнирното си окачване. Това е достатъчно, за да влезеш в обширна пещера. Тя е 
продълговата, с висок свод. В дълбочината се спускат черни дрипи, приличащи на 
паяжини. Внимателно ги приближаваш, изчакваш секунди и вземаш в ръка една от тях. Тя 
се разпада в ръцете ти и те обсипва с червеникавокафяв прах, подобен на ръжда. 

Пещерата завършва с мозаечна стена, направена от множество шестоъгълни отвори. В 
тях виждаш познатите ти сребърни пирамидки, но тук те са мътни, като че ли направени 
от калай. 

Напред няма изход и ти трябва или да се върнеш назад, или да се опиташ да изрежеш с 
бластера отвор в стените на пещерата. 

Ако се върнеш назад - мини на 50. 

Ако решиш да използваш бластера като оксижен - мини на 51. 


89. 
Натискаш спусъка на бластера. Преградата се напуква като стъкло (вероятно е била 
металокерамика) и след втория изстрел отломъците се посипват с трясък на пода. 
Провираш се през така направения отвор, и... 
Хвърли двукратно зара за шанса си. 
Ако числото е до 4 - мини на 90. 
Ако е по-голямо от 4 - мини на 45. 


90. 

Преди да стреляш се замисляш - сега, след като добре знаеш навиците на гората-куче, 
защо не си направиш няколко експеримента за собствено удоволствие; например да си 
представиш, че си в любимия си бар - “При виолетовия хипопотам”. Ха да го видим 
животното му с животно, как ще се справи с моделирането на разни коктейли, да речем 
онзи, назоваван “Дългата Мери”. 

Ако направиш това - мини на 120. 

Ако стреляш - мини на 198. 


91. 
Малко преди стаята с металните лиани откриваш отклонение,което се разклонява на 
две. 
Ако тръгнеш наляво - мини на 30. 
Ако тръгнеш надясно - мини на 34. 
Ако не искаш да рискуваш, се връщаш още назад по коридора до подминатата врата - 
мини на 136. 


92. 

Успяваш да повредиш два от манипулаторите на лудия робот, но другите два те 
държат здраво. След което през теб минава вихър и замръзваш в нелепа поза. Роботът те е 
“препарирал” чрез силов екран и отстрани изглеждаш като насекомо в кехлибар. И може 
би като него ще стоиш замръзнал милиони години... Край. 


93. 


Входът води до помещение с необикновена архитектура. Таванът му ту се снишава до 


главата ти, ту се издига на такава височина, че не можеш да го видиш. Подът пружинира 
под краката ти, но не като каучук, а като торф. Навсякъде се вижда апаратура, която 
прилича на земната интелелектроника, дори и по дизайн. Всичко е поддържано в идеален 
порядък. 

Не смееш да включиш или да вземеш нищо. Всеки момент очакваш я нападение на 
робот, я радиация, я студ или газова еманация. Засега няма нищо такова. 

Но не напразно баба ти те е предупреждавала, че дяволът не бива да се споменава 
напразно, тъй като веднага ще се обади. Не виждаш нищо опасно, но алармените лампи 
сигнализират. Анализаторният блок е затруднен да ти даде точен отговор - налице е 
някакво дезорганизиращо поле, което влияе засега само върху някои схеми на компютъра. 

Че това е по-опасно от нападение на звяр! Останеш ли без съветите и защитата на 
скафандъра, едва ли ще оцелееш. Та той е твоето второ “аз” ие по-надежден другар дори 
от оръжието. Затова бързо напускаш опасното място. 

Върни се на 35 и направи нов избор. 


94. 
Тръгваш назад и изведнъж те обхваща невероятен студ. Около китките ти се появява 
сияние. Чувстваш, че се вкочаняваш. 
Хвърли три пъти зара. А сега извади сбора им от жизнените ти точки. 
Ако разликата е отрицателно число - мини на 151. 
Ако е положително - мини на 52. 
Ако е нула - мини на 24. 


95. 

Отблизо виждаш, че стълбът не е метален, че изобщо не е от плътна материя, а 
вероятно е някакво силово поле. Правиш крачка напред и от стълба се устремява към теб 
псевдопипало. Щом те докосне, изпитваш желание да влезеш в стълба. 

Странно нещо. Вътре в стълба е много по-широко, отколкото изглежда отвън и се 
оказва, че си попаднал в малка дванадесетоъгълна стая. Стените са покрити с различни 
геометрични орнаменти. Прави впечатление използването на > фосфоресциращи 
геометрични фигури - квадрати и кръгове, големи колкото човешка длан, и правилни 
триъгълници, двойно по-малки. 

За отбелязване е и повтарящото се на всяка стена съчетание от два квадрата и два 
кръга, разположени в центъра. Ако следваш земната логика, това означава “Внимание! 
Важно! Запомни!”. Но дали такава е логиката на грегите? 

Само една стена се отличава рязко от другите. Централният ред от двойни квадрати и 
кръгове е заобиколен отвсякъде от различни видове триъгълници. Какъв е смисълът на 
всичко това? 

Още миг и “стълбът” те изплюва навън. Неучтиво от негова страна, но може би той 
вече е изпълнил предназначението си, а нататък ти ще решиш какво да правиш. 

Мини на 116. 


96. 


Светкавично скачаш в басейна, като пътем натискаш бутона за херметизация. 
Скафандърът се издува и заприличва на лодка. Малка водна помпа служи като двигател, 
за да достигнеш до отсрещния бряг. 

Включваш всички регистриращи и записващи системи. Взимаш и проби от течността - 
експресният химичен анализ те успокоява поне по отношение на пряка опасност за те0. 
Впрочем, ако си спомниш бедната медуза, ще стигнеш до извода, че в тукашните води се 
въдят и опасни същества. Макар че такова същество едва ли ще се пола- коми по твърдата 
черупка на скафандъра ти. 

Странно, докато си мислиш тези весели неща, нещо около теб се е променило. На пръв 
поглед нищо опасно, течността все така лениво се движи, слънцето прилича, брегът е 
пустинен... Но ти почти не се движиш! 

Даваш пълна мощ на водометния двигател и бавно наближаваш брега. Вече не те 
интересува дали си бил попаднал в район със свръхвискозитет или този феномен се 
диктува от системата за управление нахидропонния басейн. Причината за този твой 
фатализъм е проста - на брега, към който вече си приближил, те чака добре познатият ти 
робот-танк. Не те интересува дали е същият, от който избяга, или е негов близнак - явно е, 
че без бой няма да се мине. 

Мини на 170. 

97. 

Вагонетката спира послушно. Разглеждаш внимателно устройството й, като мърмориш 
под нос. И тогава се случва нещо удивително: от мембраната се чува твоят глас. Повтарят 
се твоите думи: “Хм, какви са тези бутони... защо не спират... къде водят релсите...”. След 
това от мембраната се чува комбинация от тези думи, модулации и накрая пълна 
абракадабра. Какво ще направиш? 

Задоволил си любопитството си и ще продължиш по-нататък - мини на 127. 

Ще се качиш на една от празните вагонетки - мини на 194. 


98. 

Сега ясно виждаш знаците. Това са четири реда с по шест знака - три кръга и три 
квадрата, но подредени по различен начин. Типична клавиатура от бутони и клавиши. 
Грегите са ги открили и използвали много по-рано от нас. Но вероятно всеки ред има 
специално предназначение. Трябва да решиш кой ред ще задействаш. Изборът е твой. 


Натискаш подред бутоните и клавишите на реда МФШФШО - мини на 84 
Натискаш подред бутоните и клавишите на реда ИФФ Ш- минина 201. 
Натискаш подред бутоните и клавишите на реда ФФМШФФ- иинина 142. 


Натискаш подред бутоните и клавишите на реда ФИФШФВШ- мини на 5. 


99. 
и пропадаш надолу. Отворът извежда право към вътрешността на гигантска 
сферична пещера, на дъното на която пулсира черна лавоподобна течност. Преди да се 
потопиш в нея скафандърът ти избухва. Край на мисията ти. 


100. 


Обратният път по коридора не ти е интересен. Холокамерата внимателно запечатва 


всичко, за да имат земните учени какво да изследват. 
Озоваваш се пак пред трапецовидната врата. 
Мини на 136. 


101. 

Оглеждаш се внимателно. Очите ти вече свикват с осветлението и можеш да видиш 
два изхода от помещението. Вдясно има нещо като полуотворена правоъгълна врата, а 
вляво започва слабо осветен коридор. Но засега те не те интересуват. 

Използваш тактиката на разузнавачите, когато са на неприятелска територия - 
приемаш за център мястото, където те е изхвърлило хипершлюзирането и правиш 
разширяващи се концентрични обиколки. При една от тях откриваш яркозелен 
паякоподобен механизъм, вероятно транспортен робот. По-нататък намираш замръзнали в 
права редица вагонетки. Накрая виждаш това, което може би ти трябва: едно изолирано 
помещение, което поразително прилича на зала за управление. То е доста разрушено - 
като че ли някой направо е стартирал оттук и струята от соплото е помела половината от 
апаратурата. Но центърът е непокътнат, а там се вижда кръгъл пулт. 

Ако искаш да изследваш пулта, мини на 169. 

Ако се върнеш назад, за да изследваш транспортния робот, мини на 145. 


102. 

Сечението на коридора е почти правоъгълно. Той има слаб наклон надолу и 
закривяване, като хорда на голяма окръжност. Отначало е добре осветен, но след първия 
завой светлината намалява. На равни интервали от двадесет метра са поставени обагрени в 
синьо осветителни дискове - почти като аварийното осветление на “Магелан”. Може би за 
грегите това е било достатъчно, но ти не искаш да рискуваш и включваш прожектора. 
Разбира се, на минимална мощност, за да пестиш батериите. 

Коридорът се разклонява. 

Имаш две възможности: Ако тръгнеш наляво - мини на 31. Ако тръгнеш надясно - 
мини на 182. 


103. 


От тавана провисват лепкави нишки. Роботът скъсва няколко от тях, но те стават все 
по-дебели и по-гъсти. Това е вече гигантска паяжина, която се спуска пред теб и спира 
движението на “коня”. 

Скачаш на пода и поглеждаш назад - паяжина се стеле и там. Явно тази хищна флора 
(или може би фауна) иска да вкуси кръвта ти. Добре, ще видим кой кого. Приготвяш се за 
сражение. 

ХИЩНА ПАЯЖИНА: Сила -10, Живот - 20. 

Събери тези данни и ги сравни със сбора на твоите. 

Ако те са по-малко от твоите, един изстрел с бластера очиства пътя отпред. Гадното 
същество разбира, че плячката не е по силите му и отстъпва, като бързо вдига нагоре 
остатъка от паяжината си. 

Ако сборът от твоите данни е равен или по-малък с до шест точки ще са ти 
необходими два бластерни изстрела, за да научиш съществото друг път да не напада хора. 

Ако сборът от твоите данни е под тази граница, ще са ти необходими пет бластерни 
изстрела или употребата на гравитоудара - избери сам. 

След като разчистиш пътя, мини на 161. 


104. 

Сега вече добре знаеш как са изглеждали грегите. Може би това, което си видял, е 
било филм, заснет от обитателя на стаята, за да му напомня за близките същества по време 
на дългия космически път. Каква ирония на съдбата! От милиони години тези същества ги 
няма, а холографските им образи са като живи. 

Продължаваш до края на спиралната пещера. От двете страни са разположени 
коритообразни вани (може би са легла), свързани с пирамидални шкафчета. В самия край 
виждаш половинметров диск, на който има три бутона. Дискът е покрит с красиви 
инкрустации. 

Какво ще направиш? 

Ще се върнеш по същия път и ще продължиш по коридора - мини на 162. 


Ще се изтегнеш на грегското легло, тъй като си любопитен дали ще действува 
автоматиката за обслужване на уморения космонавт - мини на 87. 
Ще се заинтересуваш от трите бутона на диска - мини на 163. 


105. 


Имаш достатъчно време да извадиш лазеркинжала и спокойно да дочакаш атаката 


отзад. Псевдоприлепът пикира право към теб и ударът ти го уцелва в раменната част. 

Крилото му увисва и с жален писък той се обръща няколко пъти във въздуха и като пада 

на десетина метра, започва да се влачи се по пода и пищи. Вероятно заради това 

следващите го твари изместват траекторията си и прелитат встрани от теб. Е, добре, но 

тази касапница не ти харесва. А отгоре на всичко ти е струвала два скъпоценни заряда. 
Мини на 106. 


106. 

Животното е много силно. Не е само физическата му мощ, тъй като с ужас усещащ как 
изведнъж се парализират мускулите на ръцете ти. Кинжалните зъби разкъсват скафандъра 
и се насочват към врата ти. 

Опитваш се с волев импулс да го спреш, но той не му действа. Остава ти само едно - да 
спреш сам сърцето си. Край. 


Уф, не < 4. Заа < 


Ф) Наз. 
мъ: А 7: ! 


107. 
Нямаш избор, още два бластерни изстрела ликвидират опасността отзад. Другите 
летящи твари, ослепени от ярките припламвания, избягват с жални писъци. Е, добре, и на 


теб тази касапница не ти харесва. А отгоре на всичко ти е струвала два скъпоценни заряда. 
Мини на 16. 


108. 

Удряш леторасъла с лазеркинжала и това е последното нещо, което правиш в този 
свят. 

Невероятен грохот! Страшен удар, който те сваля на земята. Няколко копия пронизват 
тялото ти, а след това гигантски меч разсича главата ти. Гъмнина и край. 

(Оказва се, че така нареченият банан съдържа стотици семена, десетсантиметрови 
копия на майчиното растение, които се разселват, използвайки тялото на животните като 
тор. Леторасълът е насочващото и детониращо устройство на взривяващия се банан, който 
изстрелва тези живи шрапнели, по-опасни от обикновените снаряди, защото могат да 
пробият даже свръхздравия космически скафандър). 


109. 

През отвора виждаш странно помещение с абсолютно неправилни форми, приличащо 
на спираловиден коридор, водещ нагоре. Стените и таванът са розово оцветени, а подът е 
от някакъв червеникав материал. Разглеждаш го внимателно и виждаш, че това не е 
еднородно вещество, а съставено от отделни части, отличаващи се по интензитет на 
оцветяването, и, което е по-удивително - по температура. Да, подът е топъл. С мъка 
откъсваш едно парче от него и виждаш, че то има пореста структура. След секунда-две 
дупката на мястото на откъснатото парче се запълва с неприятно миришеща бледорозова 
течност. В главата ти започва да се върти невероятното предположение, че подът е 
гигантско живо същество, което лекува раната си, направена му от нахален дребен комар. 


Като че ли е по-добре бързо да напуснеш това място преди някаква гигантска ръка да се 
спусне и да те смачка като досадна гадинка. Какво ще правиш? 

Ще изследваш странния материал, тъй като това е найх-чудното ти откритие 
досега - мини на 8. 

Вече си събрал доста материал за изследване, а още не си изпълнил основната си 
задача - ще излезеш отново в коридора и ще продължиш напред - мини на 62. 


110. 

В чистото небе плуват мъхнати облаци. Слънцето се е вдигнало високо над гората, 
която се простира пред теб, и тя вече не е така мрачна, както изглеждаше отдалече. 
Виждаш, че тя е от високи, смолисти дървета, с гъсто стърчащи клони. На тях вместо 
листа има зеленикави игли, а отдолу почвата е постлана с дебел килим пожълтяли и 
почерняли опадали игли. 

Обикновена борова гора. Какъв ли чуден въздух има там? А отдалече изглеждаше 
мрачна и враждебна. Нищо чудно след нападенията в коридора и на тези... хм, банани. 

Стоп! Но мравките не се нуждаят от кислород и едва ли на тяхната планета са растяли 
борови гори. Тук нещо не е наред. 

Какво ще правиш? 

Ще спреш там, където си стигнал, и ще чакаш с максимална готовност за атака - 
мини на 1. 

Незабавно тръгваш назад - мини на 112. 

Ясно е, че това е клопка и трябва пръв да атакуваш, звярът е голям и само 
гравитоудар ще свърши работа - мини на 144. 


111. 


Цветето-кобра може би е смъртоносен противник за насекомите и дребните 
животинки, чиито останки гният под него, но не и за тебе. Ухапването е болезнено, но 
медицинският блок веднага впръсква противоотрова. С лявата ръка хващаш жилото, което 
се извива като истинска змия, и го отскубваш. Листата се мятат като луди и на мястото на 
откъснатото жило започва да избуява ново. Ясно е, че тук регенерацията се извършва 
много бързо. Няма какво да правиш повече с полудялото цвете. Тръгваш си. 

Загубил си две жизнени точки. 

Мини на 213. 


112. 
Предишният ти опит показва, че при среща с непозната опасност е по-добре да я 
избегнеш. Затова бързо тръгваш назад, като не забравяш да следиш и гората. 
Но това вече не е гора! Пред смаяния ти поглед се извършва невероятна 
трансформация, формите на това, което доскоро е наподобявало на борова гора, от време 
на време заприличват на познати образи - октопод, сфинкс, динозавър, булдозер, но 


гротескно изкривени. Преобладават чудни и неприятни конструкции и фигури - изменяща 
се картина като от развален холовизор. Сега ти е ясно, че това е било животно, което 
изменя външния си вид в зависимост от мислите и желанията на жертвите си до момента, 
в който ги хване. Добре че е неподвижно и няма да те последва. 

Мини на 79. 


118. 

Бластерен изстрел наляво, бластерен изстрел надясно и в центъра от извиващи се 
влечуги се образува тунел, по който се устремяваш напред. Но тези твари много бързо 
забравят жестокия урок и отново стягат обръча около теб. Е, щом им е чуждо уважението 
към човека, ти знаеш как да се справиш с тях - отново два изстрела и сега безпрепятствено 


излизаш от опасното обкръжение. 
Мини на 34. 


114. 

Оглеждаш се внимателно. Очите ти вече свикват с осветлението и можеш да видиш 
два изхода. На стотина метра отляво проблясва слабо осветен полукръг, нещо като светещ 
коридор. Съвсем наблизо вдясно различаваш петметров правоъгълник - заприличва ти на 
полуотворена врата. Решаваш да разузнаеш какво представлява това. 

По пътя трябва да заобиколиш малка цистерна. Но каква изненада! Това е робот, 
подобен на детска играчка-кон, направен от тапа и кибритени клечки. Отстрани на 
яркозеленото цилиндрично туловище (затова си го взел за цистерна) са сгърчени две 
тройки паякоподобни крака, а под главата се виждат яки като клещи на рак манипулатори. 
Отгоре на туловището има равна площадка за сядане и скоби за хващане. Вероятно това е 
местният вид транспорт - мотоциклет за гигантски мравки. 

Трябва да избереш един от трите пътища: 

Решаваш да тръгнеш наляво към осветения коридор - мини на 102. 

Решаваш да продължиш към вратата вдясно - мини на 168. 

Решаваш да използваш робота като транспорт - може би подобно на земните коне 
той си знае пътя и сам ще избягва опасностите - мини на 145. 


115. 

За втори път изпитваш невероятното чувство на вълшебно пътуване-телепортиране. 
Сега стоиш в полукръгъл, слабо осветен тунел. Усещаш лек повей - вероятно изкуствен 
въздушен поток. Тръгваш по коридора и след малко виждаш трапецовидни очертания, 
вероятно врати към помещения. 

Как ще постъпиш? 

Влизаш в първата врата - мини на 136. 

Продължаваш по коридора - мини на 122. 


116. 
Отново си на площада. Първият опит те е обогатил и може би ще пожелаеш да опиташ 
и другите варианти? 
Ще изследваш пирамидата - мини на 149. Ще изследваш стълбовете - мини на 95. Ще 
влезеш в клетките, за да ги изследваш - мини на 164. 


117. 


Пред теб се извисяват жълтеникавокафяви предмети, които приличат на банани. След 
ужасите в коридора те напушва смях. Няма що, минал си милиони километри в Космоса, 
за да видиш двуметрови банани. Ако успееш да пренесеш няколко от тях в спидера, какво 
плюскане ще падне в Корпуса! 

Но какво става там? Нещо мърда. Нищо особено, от върха на най-близкия банан се 
подава леторасъл, който достига земята и като змия тръгва бавно към теб. Скоро се 
изгубва в гъстата трева и само люлеенето издава движението му. Насочва се право към 
теб. Ето го, веднъж подал се насочва се право към крака ти. Изглежда миролюбив, 
никакви зъби, никакви нокти. Опира се в скафандъра ти и като малко кученце започва да 
се тика в него - ту напред, ту назад. 

Какво ще правиш? 

Няма никаква опасност, от векове хората ядат банани, а не обратното - мини на 
108. 

Ще го пернеш с лазеркинжала - всяко непознато нещо тук, колкото и безопасно да 
изглежда, крие потенциална опасност за теб - мини на 33. 

Ще се дръпнеш няколко крачки настрани - хем за безопасност, все пак не бива да се 
отпускаш пред неизвестността, хем да видиш каква ще бъде реакцията на леторасъла - 
може би действително ще те последва като малко кученце - мини на 18. 


118. 

В тези безумно бързо минаващи части от секундата нямаш възможността да изчислиш 
точно импулса на гравитоудара и затова противодействието вместо наго-ре те отхвърля 
към стената на кладенеца. Удряш се зле и падаш долу. 

Губиш две жизнени точки. 


Мини на 27. 


119. 


Вторият ти изстрел е малко по-удачен. Улучваш и прекършваш един от 
манипулаторите на робота. Но сега той вече е непосредствено до теб и се намираш в 
смъртна опасност. Спокойно, без паника се прицелваш там, където трябва да се намира 
центърът за управление на робота, и натискаш спусъка. Този път си безпогрешен - 
роботът се завъртва като ухапано куче около себе си, изпълнява някакви сложни балетни 
стъпки и се насочва към басейна. Падането му вдига няколкометров гейзер. 

Мини на 10. 


120. 


Като че ли ураган преминава през гората - дърветата се разтърсват, игличките им падат 
като сив прах по земята. След това започват странни трансформации: като на развален 
холовизор се появяват гротескни фигури и конструкции. И все пак накрая пред теб се 
оформя правоъгълно помещение, в дъното на което се надига нещо наподобяващо на 
знаменития тезгях на “Виолетовия хипопотам”. Зад него се оформя фигура, чийто зъбещ 
се череп би изплашил и най-големия любител на филмите на ужаса. Не, това повече не 
можеш да изтраеш! 


Животното показа, че е велик имитатор и несъмнено представлява голям интерес за 
земните инженери-генетици, но на теб това представление не ти допада. Пък и имаш своя 
задача. 

Решаваш да заобиколиш гората. 

Хвърли зар за определяне на шанса си. 

Ако числото е четно - мини на 208. 

Ако не е - мини на 48. 


121. 

През пробития скафандър те лъхва горещата вълна на взрива. Стискаш зъби от болка и 
слепешком, влачейки се по пода, се устремяваш там, където евентуално бластерът ти е 
проправил път към спасението. Успяваш! Болката при допира до още димящите остри 
ръбове на отвора е последното неприятно изживяване преди да се измъкнеш от 


смъртоносния капан. 
Мини на 156. 


122. 

Коридорът завършва с малка стая. От тавана висят метални лиани, на които са 
закачени саждени дантели. При докосване те се разпадат. Да, дори металът не е вечен - 
времето си е казало думата. 

Стаята е преходна - антре, водещо към голяма зала. На пода в шахматен порядък са 
разположени металически гъби - може би остатък от някакви машини. По стената има 
диагонално разположени вдлъбнатини, пресечени от триъгълни плочи. Те образуват 
ромбовидни пространства, някои от които са пълни със сребристи пирамидки. На пода са 
паднали няколко от тях. Взимаш една. Върхът й завършва с тънка спираловидна нишка, 
която затрептява, когато я приближаваш до очите си. Същевременно пирамидата започва 
да вибрира и тихо да пищи. Нима е жива? Какво ще правиш? 

Ще я оставиш, тъй като не искаш да си имаш допълнителни проблеми и ще 
продължиш по коридора - мини на 124. 

Ще поставиш пирамидката в контейнера за проби, за да я изследват земните учени - 
мини на 171. 


123. 

Поставяш жезъла в контейнера за проби. Излизаш от стаята и продължаваш нататък, 
като още няколко пъти надничаш в стаите от двете страни на коридора. Нищо особено, 
или са празни, или са оборудвани по същия начин - само вещите са различни. Разбира се, 
заснемаш всичко, но явно е, че тук трябва да работи истинска експедиция. 

Далечен тътен те стряска. Подът под теб започва да вибрира. Зад теб нещо пада със 
силен шум. Обръщаш се. Голямо парче от тавана се е откъснало, а по-назад се вижда, че 
стените на тунела играят. Изглежда, земетресение (по-точно звездолетотресение). 
Побягваш колкото можеш по-бързо, за да се махнеш от това опасно място. 

Мини на 22. 


124. 

Излизаш от стаята и продължаваш по коридора. Следващото помещение е почти 
празно . Вероятно то е било някога склад, но се е наложило много бързо да бъде 
изпразнено. По пода лежат безразборно паднали на една или друга страна цилиндри, 
наподобяващи консерви. Може би действително са били консерви, тъй като на повечето са 


се съхранили надписи и картини. Гледката ти напомня видеофилма, който наскоро си 
гледал - корабокрушенци бягат панически от потъващия кораб и набързо взимат малко 
храна за сала си. Интересно каква драма се е разигравала тук. 

“Консервите” са добър трофей и ти ги взимаш. Достигнал си средата на помещението 
и тъкмо смяташ да се връщаш обратно в коридора, когато в дъното на помещението 
забелязваш ниша с интересна апаратура, приличаща на радар. Ами сега? 

Интуицията ти подсказва, че тази апаратура е свързана с паническото изпразване 
на склада и затова е по-добре засега да я подминеш - мини на 130. 

Интуицията ти подсказва, че тази апаратура е нещо специално и трябва да 
рискуваш - мини на 21. 


125. 
Вероятно си загубил съзнание за около час. Още по-лошо е, че това ти струва 10 
жизнени точки. 
Ако все още ти остава искрица живот, продължи по коридора и мини на 122. 


126. 


Влизаш в помещение, което ти прилича на... затвор. Такова впечатление правят двата 
реда високи до тавана клетки със здрави решетки. Все пак, когато се вгледаш по- 
внимателно виждаш, че на дъното им има по някоя и друга изоставена пирамидка с 
антена. Може би помещението е било нещо като книгохранилище, ако се докаже 
хипотезата, че пирамидките са носители на информация. Нямаш какво повече да правиш 
тук и затова се обръщаш назад. Крачка, и... 

Само великолепният ти рефлекс те спасява. Усещаш опасността и отскачаш. Някакво 
гигантско махало разрязва въздуха на сантиметри от теб. Опрял си се на клетката, което е 
било фатална грешка. 

Хвърли зара за определяне на шанса си. 

Ако си хвърлил шестица - мини на 63. 

Ако резултатът е друг - мини на 75. 


127. 


След срещата си с вагонетките търсиш малко разнообразие. Затова и влизаш в първия 
срещнат склад. Той не се различава по нищо от предишните, посетени от теб досега, освен 
по големината си. Не можеш да видиш края му, разбира се, и основната причина е, че 
осветлението не е достатъчно. Но и за какво ти е да ходиш натам, ясно е, че нещо особено 
тук няма да откриеш. Все пак решаваш да застанеш пред добре познатия ти по форма 
шкаф, за да видиш какъв подарък ще ти донесе този път мравчения Дядо Мраз. Дискът- 
поднос изскача, но този път те очаква голямо разочарование. Върху него има само малко 
ръждивокафява прах - вероятно остатък от ценен предмет, съществувал преди милиони 
години. Ако си Шерлок Холмс, индентифициращ престъпника по пепелта от цигарата, 


това вероятно би послужило, но сега... Докато се колебаеш, виждаш друг прозрачен диск, 
който явно е бил оставен така навремето от стопаните си, тъй като е покрит с дебел слой 
прах. Върху него има малка триъгълна пирамида. Какво ще направиш? 

Ще вземеш прахта, нека химиците на Земята я изследват - мини на 120. 

Ще вземеш само пирамидката - имаш предчувствие, че в нея е скрита някаква тайна 
- мини на 26. 

Ще вземеш и двете неща - мини на 130. 

Нищо няма да вземеш, страх те е - излез от стаята и мини на 139. 

128. 

Отново те поема телепортиращата система. Вече не се плашиш, когато за нула време 
се оказваш на съвсем друго място в кораба. Още повече че обстановката показва, че може 
би си стигнал целта на пътуването си. 


През полуотворената врата се вижда голяма зала. Цари полумрак (светят само няколко 
сини, може би аварийни лампи) и тишината на замрялите прибори. Лъчът на прожектора 
се отразява в екрани, изгаснали светлинни лампи и кристали, които те гледат 
заплашително като спотаени зверове, готови да скочат върху теб. На няколко места 
корпусите на апаратурата са смачкани и вътрешността на компютрите ти изглежда като 
зейнала рана. Всичко е посипано с бяла пепел. Прилича на сняг, но това вероятно са 
кристалите от компютърната памет от разрушените участъци. 


Как ще оживиш мъртвия гигант и ще изтръгнеш тайната му? 

В центъра на залата има кръгъл пулт. Използваш ли земните аналози, там се намира 
щурманският център. Ако си решил, че това е начинът да спечелиш - мини на 167. 

В противоположния край забелязваш ниша, която отблизо ти заприличва на олтар, 
покрит със сребристата пепел. През нея личат релефни фигури. Ако решиш да избършеш 
праха - мини на 98. 


129. 


Правиш крачка напред към вратата, за да излезеш, но подът под теб пропада. Добре, че 
реакцията на компютъра в скафандъра е по-бърза от твоята и магнитните захвати те 
удържат на самата граница. Поглеждаш надолу. Отвесна шахта, чието дъно не се осветява 
от прожектора ти. Брр... 

Загубил си две жизнени точки. 

Мини на 34. 


130. 


Правиш крачка напред към вратата, за да излезеш, и изведнъж подът под теб пропада. 
Падането ти е забавено, като в свободен полет, явно гравитацията в шахтата е понижена. 
Добре, че поради тесния диаметър не се преобръщаш презглава. 

Ако решиш да използваш гравитоудара като спирачна ракета, мини на 118. 

Ако не - мини на 27. 


131. 


В нишата виждаш плот, покрит с релефни фигури - кръгове и квадрати. Вероятно са 


сензорни клавиши. Те образуват четири реда. 
Събери сега всички точки, които имаш - за силата, живота и есперната способност. 


Ако числото е до 9 - мини на 94. 
Ако е от 10 до 19 - мини на 201. 
Ако е от 20 до 29 - мини на 142. 
Ако е от 30 до 39 - мини на 5. 
Ако е 40 или повече - мини на 191. 


132. 

Триъгьлната пирамида действително се оказва ключ и ти се измъкваш от капана. Но 
колко уморен се чувстваш! Вървиш като сомнамбул, не чуваш и не виждаш нищо и накрая 
се строполяваш. 

Сънуваш, че си в Сахара. Лежиш в подножието на голяма дюна, на върха на която е 
забит флагът на Космическия Корпус. За да се качиш догоре, трябва да минеш през 
коридор от огньове. Надигаш се с последни сили и тогава чуваш гласа на партньора си: 
“Внимателно, под пясъка се е скрил скорпион. Той те дебне... Почини си още малко.” 


Губиш 3 жизнени точки. 
Мини на 95. 


133. 


Вторият изстрел е много по-удачен - роботът се завъртва около някаква въображаема 
ос, изпълнява някакви сложни танцови стъпки и след това с голяма скорост се насочва към 
близкия басейн, като бухва в течността, вдигайки пръски цели метри нагоре. Явно си го 
улучил в центъра за равновесие. Поздравяваш се със стрелковите си успехи. 

Мини на 19. 


134. 
Чуваш ужасния трясък на разрушеното помещение, след това силен удар, който 
пробива скафандъра ти. Гишина. Край. 
Драги читателю, това все пак е само една игра. Така че не се отчайвай - ако искаш да 
опиташ късмета и възможностите си, започни Отново. 


135. 


Предварително си стиснал здраво очи и все пак нетърпимият блясък пробива всичките 
защитни системи. Малко след това силен удар те сваля на пода. 


Хвърли двукратно зарчето за определяне на шанса си: 
Ако сборът на точките е до б - мини на 121. Ако еот 7 до 12 - мини на 134. 


136. 

Заставаш пред трапеца и вратата послушно се отваря. Залата е типично складово 
помещение - дълги стелажи, на които са поставени сложни металически детайли. 

Може би си попаднал в склада за резервни части за роботите. 

В ъгъла виждаш висок металически шкаф. Приближаваш го; от него се разнася тиха 
мелодия. След секунда изскача и прозрачен диск, на който се намира жълт блестящ 
металически цилиндър с удебеление от едната страна. Разглеждаш го внимателно, но не го 
пипаш. Откриваш още два шкафа в складовото помещение - цилиндричните предмети, 
които кръщаваш “жезли”. 

Ако се престрашиш и си вземеш един жезъл, мини на 123. 

Ако мислиш, че е рано да вземаш неща, които могат да се окажат опасни или да 
попречат на бързото изпълнение на задачата - мини на 124. 


137. 

Победата е твоя. Но колко уморен се чувстваш! Пред очите ти се завъртват огнени 
кръгове, които след това се подреждат в димен тунел, а зад него виждаш пустиня с 
безброй пирамиди. Чуваш шепнещия глас на партньора си: “Успокой се... Почини си... 
Чакате тежък път през пустинята на смъртта...” 

Нямаш сили да се съпротивляваш. Очите ти залепват. Тялото ти се напълва с олово, 
краката ти не те удържат и падаш. 


Губиш 3 жизнени точки. 
Мини на 95. 


138. 


На десет метра пред теб от тавана се откъсва голяма черна маса и закрива пътя ти. 
Прилича на медуза, но с размерите на кит. Тя фосфоресцира, а несветещите петна по 
тялото й те хипнотизират като празни черепни орбити. От тях изскачат пипала, 
завършващи с остри жила. 

Ако смяташ да се сражаваш, извади бластера и мини на 37. 

Ако искаш мир - мини на 168. 


139. 


Движиш се по коридора. Той е друг, по-тесен и по- добре осветен. Отляво стената 
става синя и зад полупрозрачната повърхност ти се привиждат движещи се сенки, които 
ту приближават до повърхността, ту изчезват в дълбочината. Прилича ти на аквариум, в 
който плуват хищни риби. Отдясно стената е покрита с дълги до земята златисто-жълти 
шнурове, които потрепват като живи. Вероятно са опасни, но имали смисъл да опитваш? 
За всеки случай си готов за бой. 


След стотина метра стените извиват и образуват кръгла зала без изход. Там, където 
двете стени - синята на “аквариума” и златистожълтата на “змиите” се събират, ги разделя 
цилиндрична кула. 

Има три пътя да продължиш напред: 

Наляво, през еластичния аквариум - мини на 9. 

Надясно, през веригата от змии - мини на 90. 

Напред, към цилиндъра - мини на 25. 

Можеш да се върнеш и назад - мини на 202. 


140. 


Изходът, охраняващ горичката-куче, е затворен. Заставаш пред ясно открояващия се 
върху сивата стена правоъгълник с размери на обикновена врата. Как да продължиш? 
Каква е вълшебната дума “Сезам”, за да отвориш вратата към съкровищата? 

Докато се колебаеш, правоъгълникът безшумно потъва надолу и ето, пред теб вече е 
желаният проход. Виж ти, може би твоето биополе е било ключа за отварянето? 

Вървиш по коридор, подобен на предишния, малко по-тесен и по-нисък, но за сметка 
на това по-чист. Само от време на време погледът ти се спира на петна от плесен и 
гъбообразни растения. В коридора се усеща постоянно течение - може би това е причината 
за отсъствие на всякакви там гадини и прочие. 

След малко виждаш ред от трапецовидни очертания, вероятно врати, водещи към 
някакви помещения. Разбираш, че вече си в зоната на складовете. 

Как ще постъпиш? 

Влизаш в първата врата - мини на 1360. 

Продължаваш по коридора - мини на 122. 


141. 


Пламъкът като че ли се разгаря и в твоето тяло. Усещаш пулсиращите удари на кръвта, 
готова да кипне. Въпреки това продължаваш да гледаш титаничната битка. В точката, 
където белият лъч се среща с димната пелена, клокочи огън. В него се мяркат невероятни 
чудовища, неприсънвали се даже на Гойя и Бош. 

Постепенно чудовището изгаря в белия лъч, димът се уплътнява и остатъците от него 
бягат в коридора. 

Битката продължава около половин час. Накрая угасва и белият лъч, но преди това те 
огрява за момент. Усещаш как се успокояваш, изчезва острото чувство за опасност и се 
чувстваш като нов. 

В това действително има нещо вярно. Жизнените ти точки са се възстановили в 
първоначалния си размер. 

Мини на 173. 


142. 
Макар че от началото на опасното и напрегнато приключение си очаквал този момент, 
в първата секунда си стреснат. Екраните и пултовете оживяват и деловито бръмчене 
изпълва залата. Стереоизображението на обкръжаващото кораба космическо пространство 
увисва точно пред теб. Звездите са много по-ярки и повече, отколкото се виждат с 
невъоръжено око. Все пак ненапразно си бил толкова прилежен на занятията по 
космическа навигация, и затова много бързо откриваш планетите от Слънчевата система. 


Ето яи Луната, и районът, където трябва да отиде корабът. 
Мини на 215. 


143. 


Почти си загубил съзнание, когато внезапно всичко изчезва. Но не по магия, както в 
приказките. Взетият от склада цилиндър изскача от контейнера, разгаря се в малинов цвят, 
известно време тихо бръмчи и вибрира като водно конче, след това като ракета се втурва 
напред. Ослепителен блясък. Взривната вълна те поваля. 


144. 

Гравитационното оръжие е страшно нещо! За миг в гората се появява тунел от 
изгладени като с триметров валяк дървета. Но дали това изобщо е било гора? Пред очите 
ти стават невероятни трансформации. От време на време образите заприличват съвсем на 
познати - октопод, сфинкс, динозавър, булдозер, но гротескно изкривени. Преобладават 
чудни, невероятни конструкции и фигури - като изменяща се картина от развален 
холовизор. Да, интересно животно, хищник, който изменя външния си вид според мислите 
и желанията на жертвите си до момента, в който ги хване. Добре че е неподвижно и че ти 
си взел мерки навреме. Между другото, то ненапразно е точно тук, пред входа от хангара - 
като вярно куче-пазач, вързано с верига. 

Мини на 14. 


145. 


Качваш се на гърба му и откриваш на главата му плосък панел с клавиши. Натискаш 
най-големия, и ето - роботът се повдига на членестите си крака, няколко пъти се олюлява 
(ами така е след милион години сън!) и с прилична скорост се затичва към коридора 
ВЛЯВО. 

Там се е настанила космическата нощ, но на равни интервали проблясват сини 
осветителни дискове - почти като аварийното осветление на “Магелан”. Освен това 
главата на робота излъчва слабо сияние и ти можеш да видиш някои неща в тази 
призрачна светлина. Леко вдлъбнатият под на коридора е от полиран метал и е чист, а 
стените и таванът са покрити на места с мъхообразна растителност. Светлината често се 
отразява в някакви кристални образувания (а може би фасетъчни очи на гигантски 


насекоми), играе по метални жици, призми, плочи, сложни детайли (а може би крака, тела 
и челюсти на гигантски бръмдари). Бррр... не пътуване, а филм на ужасите. 

Роботът тича все по-бързо, изпод краката му изскачат черни сенки, от време навреме 
се чува пукот и нещо плисва настрана, а манипулаторите му изпълняват някакъв странен 
танц - мятат се ту напред, ту встрани - късат паяжини, отбиват неприятно жужащи 
топчета, изобщо, осигуряват ти комфортно пътуване. Но докога? 

Коридорът върви все по-стръмно и по-стръмно надолу, към вътрешността на кораба - 

Мини на 103. 


146. 

Бластерен изстрел наляво, бластерен изстрел надясно, но явно змиите са неуязвими за 
лъчеви атаки. 

Малкото петно от изгаряне в местата за попадение бързо изчезва, а в главата ти като че 
ли се забиват стотици остри игли. Психоатака! 

СТЕНА ОТ ЗМИИ - Есперна сила 12. 

Ако коефициентът от твоите есперните сили е повече, ти си победител 6 
невидимото сражение. Контраатакуваш, и змиите, гърчейки се, отстъпват назад, 
образувайки тунел - мини на 34. Все пак заради това сражение, току-така за теб, губиш 
5 жизнени точки. 

Ако е равен или по-малък, мини на 214. 


147. 
Есперната атака е слаба, но топлината те изтощава и ти не можеш да й се 
противопоставиш. 
Мини на 205. 


148. 


В коридора всичко е спокойно. Синият цвят преобладава. Вероятно ергономични 
изисквания на мравките (ако този термин, разбира се, може да се използва). 

Продължаваш пътя си. След няколко отминати врати пак те обхваща любопитство и 
решаваш отново да си опиташ късмета, като надникнеш в произволно избрано помещение. 

Защо пък произволно? Номерът на скафандъра е 14, събираш двете цифри и 
получаваш пет - значи петата врата отдясно. Което и правиш. 

Залата, отново овална, е запълнена с интелелектронна апаратура (или нещо подобно). 
Правиш пет крачки напред и спираш. Нищо. Още пет крачки, готов всеки момент да 
побегнеш. Пак нищо. 

Сега пред теб се намира малка маса, изработена от жълта пластмаса. Върху нея има 
само една вещ, стъклен съд, който ти заприличва на реторта. 

Дали ще се заинтересуваш от стъкленицата? 

Не - в този сектор има прекалено много опасности - мини на 94. 

Да - досега рискът се е оправдавал - мини на 160. 


149. 


Щом наближиш пирамидата, най-близката й страна просветлява и от нея поглежда... 
човек. Но това си ти! Огледало? Не, образът в пирамидата не е облечен в скафандър. Сега 
той протяга ръка към теб, като че ли те кани. Правиш крачка напред, и внезапно площадът 
и пирамидата изчезват. Попаднал си в дванадесетоъгълна стая. Стените й са изпъстрени с 
фосфоресциращи йероглифи и геометрични фигури. 

Прави ти впечатление повтарящото се на всяка стена съчетание от два кръга и два 
квадрата, разположени в центъра. Може би това е някакъв религиозен символ. На една 
стена откриваш друг геометричен парадокс - централния ред от редуващи се двойки 
кръгове и квадрати е заобиколен отвсякъде от различни видове триъгълници, безразборно 
разположени и всичките по-малки по площ. Дали триъгълникът не е бил знакът на дявола 
за грегите и тази стена не символизира битката между Доброто и Злото? 

Повече няма какво да правиш в стаята. 

Мини на 116. 


150. 

Напряко през коридора като че ли някога много отдавна е минал тайфун - на пода 
лежат различни предмети. През грубо пробития отвор в страничната стена се вижда 
вътрешното помещение. Любопитството ти побеждава и поглеждаш натам. 

Хвърли зар за шанса си. 

Ако числото е четно - мини на 210. 

Ако е нечетно - мини на 1009. 


151. 

Добре, че земната автоматика не подвежда. Високочестотно поле разгрява скафандъра, 
от който започват да изскачат сини мълнии. А сега, бягай! Няма що, гостоприемни 
домакини се оказали грегите. Отначало са пожелали да те изпекат, а сега да те замразят в 
хладилника си. Жалко, че не можеш да срещнеш тези симпатични същества, за да им 
кажеш какво мислиш да тях и техните експерименти! 

Мини на 2. 


152. 

Изглежда твоето биополето е универсалният ключ за подобни врати, тъй като с 
приближаването ти тази тук неочаквано се отдръпна и ти, изненадан, се свличаш зад нея. 
Насочена психоатака! 

Лежиш върху едър пустинен пясък, който е влязъл и в устата ти. Солен вкус на смърт. 
Болка в ставите, пред очите ти играят огнени смерчове. В дъното виждаш египетските 
пирамиди. От тях се стичат огнени кълба, които образуват тесен > тунел. 


Високоговорителят на скафандъра ти проговаря с гласа на партньора ти: “Бягай... Смърт... 
Назад...”. 
Мини на 95. 


153. 


Свършено е. Всичко е спокойно, ръцете ти и краката ти ти се подчиняват отново, 
мисълта ти е бистра. На двадесет метра пред теб стената е пробита и огледално бляскавият 
ръб все още дими. Като че ли са се срещнали два страшни врага, които взаимно са се 
унищожили, а ти, дребното и нищожно червейче не можеш да разбереш нищо. Да се 
надяваме, че регистриращите и записващи прибори в скафандъра са по-обективни и нещо 
знаят. 

Колебаеш се накъде да продължиш. 

Защо ли не се опиташ да проникнеш в помещението, към което води отворът? Ако 
направиш това, мини на 196. 

Или мислиш, че тук явно са намесени непознати сили и феномени, а ти си само 
разузнавач? Тогава мини на 25. 


154. 

Допреди малко си бил в кръга след синия сектор, сега се оказваш в малка стаичка. 
Подът е прозрачен. Поглеждаш и ти се завива свят - висиш над дълбока шахта. 

Бързо се съвземаш след първоначалния ужас. Логиката ти подсказва, че това е 
наблюдателен, а вероятно и команден пункт на обекта. 

Какво ще правиш? 

Ще потърсиш пулта за управление - мини на 58. 

Ще излезеш през вратата, която откриваш - мини на 130. 


155. 

ДВУГЛАВО ЧУДОВИШЕ: Сила - 4; Живот - 6. 

Слаб противник, но изненадата му дава допълнително предимство. 

Хвърляш по един път зара за неговите допълнителни сила и живот. 

Ако сборът от четирите числа е по-голям от сумата на твоите жизнени точки и 
сила - мини на 106. 

Ако разликата е до 10 точки - мини на 67. 

Ако е равна - мини на 137. 


156. 

Металокерамиката не отстъпва на лазеркинжала и ти трябва бластер, за да направиш 
малък пробив в решетката. Преценяваш, че за да направиш достатъчно голям отвор ти 
трябват още три заряда. Добре помисли! 

Стреляш още три пъти (т.е. общо четири заряда) - мини на 116. 


Избираш пътя през трапецовидната врата - мини на 128. 


157. 
Съдбата на първите два псевдоприлепа постига и третия. 
Вероятно тези пламтящи факли изплашват другите 
атакуващи твари и те изменят траекторията си и прелитат встрани от теб. Е, добре, и 
на теб тази касапница не ти харесва. А отгоре на всичко си изхабил три скъпоценни 
заряда. 
Мини на 106. 


158. 


След малко вече съжаляваш. Отнякъде се появява гъста мъгла. Само по себе си това не 
е препятствие за умния скафандър, но светва сигнална лампа за есперна атака. Но ти не 
можеш да реагираш. Нещо е влязло в главата ти и внимателно те наблюдава. След това 
запо-вядва да си спомниш живота си. Ти послушно изпълня-ваш, а То прелиства 
страниците на живота ти като справочник. То е нечовешки спокойно, хладно и 
Оезжалостно като светлина на далечна звезда... 

После се свършва. То си отива... 

Мини на 35. 


159. 


Спокойно се изкачваш по спираловидния пандус. Интуицията ти подсказва, че тук, в 
спалнята на грега, не би трябвало да има неприятни изненади. Но ето, че пред теб нещо 
като чели мръдва. Спокойно, спокойно... Ха! Та 

това е екран. Огромен холовизор, който показва фантастичен филм. 

Унила жълтокафява равнина. Почвата е изпръхнала, попукана, като след дълга суша. 
Камерата показва в едър план група растения. Приличат на палми, които завършват с три 
гьбовидни купола, разположени по върховете на правилен триъгълник. Стеблата са 
нашарени като зебри. Понеже няма други ориентири, не можеш да определиш точните им 
размери. Сега камерата отново се измества и показва приближаването на транспортен 
механизъм, подобен на този, какъвто си намерил в хангара. От него скачат някакви 
същества. Едното от тях се обръща право към теб и камерата го показва в цял ръст. 

За пръв път някой човек вижда отблизо, макар и само върху екран, някогашния 
господар на Космоса и строител на този кораб - г-н Грег. Това е еднометрова мравка, 
съставена от три съчленени помежду си части. Задната част е най-голяма, около петдесет 
сантиметра в диаметър. Покрита е с малки власинки. Вглеждайки се в нея, откриваш, че 
има слабо изразена форма на пресечен конус. Средната част е почти правилен цилиндър, 
но едва големи отвора, разположени симетрично по средата на тялото. От тях периодично 
изскачат прозрачни балончета, които се издигат нагоре, но без да се пукат, като сапунени 
мехури. Предната част е най-малка: петнадесетсантиметрова сфера с огромно фасетъчно 


око отпред и десетина лентообразни израстъци, които са в непрекъснато движение; 
преплитат се и опипват предметите. Не се виждат уши на предната част, но може би тези 
функции са поети от отворите на средната част. Грегът е снабден с два чифта крайници на 
задната и един на средната част. 

Мини на 104. 


160. 


Докосваш масичката и изведнъж те обхваща невероятен студ. Не можеш да отлепиш 
ръцете си, около китките се появява сияние. Чувстваш, че се вкочаняваш. 

Хвърли три пъти зара. А сега извади този сбор от точките на силата ти. 

Ако разликата е отрицателно число - мини на 151. 

Ако е положително число - мини на 152. 

Ако е нула - мини на 153. 


161. 

Отново си върху “коня” си. Този път той върви по-бавно. Може би това те спасява, тъй 
като ти дава време да видиш крилатата твар, която пикира към теб. По външен вид и 
размери прилича на едър прилеп, и ако не са огромните й фасетъчни очи и ивичестото 
жълто-черно като на оса тяло, би могъл да я причислиш към някакъв вид, стига да имаш 
време за зоологически размисли. 

Успяваш да си дръпнеш главата и псевдоприлепът профучава на сантиметри от теб. 
Нямаш желание да влизаш в сражение, но виждаш, че към теб летят още две по-едри 
сенки и че няма да ти се размине без употребата на бластера. Бързо го активизираш и 
автоматичният му мерник намира целта си. Изстрел, изстрел. Двата псевдоприлепа се 
превръщат в облаци вонящ пушек. Обръщаш се бързо, за да видиш какво става с първия 
нападател, и го виждаш готов за атака начело на цяло ято негови роднини. 

Провери шанса си за случката с двойно хвърляне. Ако сборът на точките е до 4 - мини 
на 105. Ако сборът е от 5 до в - мини на 157. Ако сборът е над в - мини на 107. 


162. 

Жилищният сектор е твърде малък - изброяваш само няколко помещения от този род. 
Влизаш в две от тях, но без особена полза, понеже те са досущ както първото. Може бе 
сега ще се изкушиш да опиташ и други варианти? 

Ще стъпиш или ще се обтегнеш на коритообразното легло - мини на 87. 

Ще изследваш загадъчния диск с трите бутона - мини на 163. 

Не, ще продължиш към следващия сектор - мини на 62. 


163. 


Първият ти опит да натиснеш бутоните е безуспешен. Ръката ти отскача на два-три 
сантиметра от невиди-ма силова преграда. Пак защитен екран! 

Докато се чудиш как да постъпиш по-нататък, дискът самостоятелно взема решение. С 
тихо бръмчене той се завъртва винтообразно и пресича силовата защита. 

Ами сега? В главата ти веднага възниква прастарото предупреждение “Типео Папаов е! 
допа Кгетез” 

(Бел. ред. - “Бой се от данайците дори когато носят дарове”) 

Ако натиснеш бутоните - мини на 192. 

Ако се откажеш - мини на 62. 


164. 


В момента, в който прекрачваш входа на клетката, зад гърба ти безшумно падат 
решетки. Това действително е клетка! 

Опитваш се с ръце да разтвориш решетката, но се оказва, че ажурната конструкция е 
измама и сервомоторите на скафандъра са безсилни пред изящната плетеница от 
металокерамика. 

Оглеждаш се. На стената ясно се вижда трапецовидна врата. Трябва да избираш: 

Ще се опиташ да разтопиш решетката с лазеркинжала или бластера - мини на 156. 

Ще влезеш в трапецовидната врата - мини на 128. 


165. 


Да, след малко ръцете ти напипват някаква скоба. Здраво се вкопчваш в нея, напрягаш 
всички сили за да не те отвлече. Спомни си мъртвата хватка на гелбру! 

Успяваш. Сега се намираш на тесен корниз, дълъг два метра и широк двадесет 
сантиметра. Под теб бушува потокът. Лежиш още няколко минути и след това виждаш, че 
оттам можеш да се прехвърлиш в кръгъл отвор. Още малко почивка за изтощеното ти тяло 
и сега отново си истинският ти - спокоен, хладнокръвен, решителен. 

Оглеждаш обстановката. Попаднал си в малка ниша, която води към тесен коридор, 
завършващ с трапецовидна врата. 

Ако тръгнеш по тунела - мини на 178. 

Ако влезеш през вратата - мини на 152. 


166. 
Обгръща те сиворозова мъгла, вероятно силово поле. Приборите обаче не регистрират 
опасност за те0. 
Ако искаш да продължиш - мини на 128. Ако искаш да се върнеш - мини на 2. 


167. 

Избираш си от кръглия пулт някакво устройство, което прилича на джойстик, и го 
задействаш. 

Промяната е мигновена. Като че ли стъклена стена те отделила внезапно от околната 
обстановка. В главата ти цари хаос - стотици гласове на стотици езици ти говорят, шепнат 
или крещят. Постепенно започваш да разбираш някои фрази... 

Ти си се свързал с централната информационна система на кораба. Дори милион 
години след като последният грег я е използвал, тя продължава да работи. Тук се събират 
данни от всички работещи системи и сега цялата тази информационна лавина те затрупва. 
Но умната машина е учудена от твоето невъзприемане и взема мерки да трансформира 
мозъка ти. Скафандърът е алармирал незабавно, но сигналът му е абсорбиран от стотици 
пъти помощната машина и сега той също се преобучава. 

Съществото, което стои пред “щурманския пулт”, вече не си ти. Но то не е и грег и 
никога няма да може да бъде. Дори и свръхкомпютърът не може да реши всички 
проблеми. Противоречията ще убият това, което доскоро си бил. Край. 


168. 


Вратата изглежда внушително. Вероятно тук е започвал тунелът за транспортиране на 
едрогабаритни товари. Във всеки случай ти спокойно би минал през нея. 


Процепът от незатворената врата е достатъчно широк, за да влезеш. Вътре те чака 
истинска джунгла. Чистият, полиран метал се е запазил непокътнат на малки участъци, а 
всичко друго е покрито от мъхеста растителност, сред която на места се издигат растения, 
приличащи на кактуси, на папрати или на нищо подобно, видяно от теб на Земята. 
Включваш прожектора си на пълна мощност, за да виждаш какво става напред. 

Там растителността е много по-гъста и практически е запълнила целия широк тунел. 
Нещо пищи, драска по метала, чува се шум на криле, някакви черни сенки бързо пресичат 
лъча и изчезват в тъмнината. Ммм... страшно, това действително е истинска джунгла. 

Тогава виждаш на отсрещната стена, където металът е чист, кръгъл капак със скоба за 
хващане. 

Какво ще направиш по-нататък? 


Ще се върнеш назад, за да провериш дали другите изходи са по-безопасни - мини на 
114. 


Ще продължиш пътя си през джунглата, като си готов за всякакви изненади - мини 


на 138. 
Ще изследваш кръглия капак - мини на 93. 


169. 

Горната част на пулта е правоъгълна пластина с няколко реда символи - кръгове и 
квадрати. Те много приличат на сензорни бутони и клавиши. Решаваш да рискуваш и 
произволно натискаш една комбинация. 

Хвърли двукратно зара за шанса си: 

Ако сборът от числата е до 6 - мини на 115. 

Ако сборът от числата е над 6 - мини на 32. 


170. 

Внимателно се прицелваш в очите на робота, тъй като вероятно там е “мозъкът” му. 
Никакъв ефект - явно роботът е защитен по някакъв начин в тази си област. Той е вече 
пред тед. 

РОБОТ-ТАНК: Сила - 20, Живот - (0) 

(не забравяй, че жизнени точки имат само живите същества). 

Хвърли двукратно зара, за да определиш шанса си при битката. 

Ако сборът от силата ти с шанса е по-голям от 20 - мини на 133. 

Ако е равен или по-малък - мини на 119. 


171. 

В контейнера пирамидката млъква. Изглежда, реагирала е на излъчване от скафандъра. 

Опитваш се да се върнеш по пътя, по който си дошъл, но алармената инсталация те 
предупреждава за опасност. Към металните гъби е подаден електрически ток и 
напрежението му заплашително нараства. Попаднал си в електрически капан. Как ще се 
измъкнеш? 

Ще използваш гравитоудара, за да разрушиш електрическата система и да направиш 
коридор, през който да минеш - мини на 70. 

Ще отстъпиш назад и ще се опиташ да пробиеш с бластера отвор в стената, за да 
избягаш в съседното помещение - мини на 71. 


172. 

Какво става? Къде се намираш? 

Ти и Лаура дАхтон сте в подножието на “Небесния булевард”. Огромният, без 
всякакви подпори мост се извисява нагоре, напомняйки клин, който се забива в облаците. 
Настилката на булеварда е направена от каменно дърво, а ниският парапет от розови 
корали, извадени край Ветровитите острови. Говори се, че те предпазват срещу 
въздушните демони. 

Изведнъж жената трепва и беззвучно ти посочва корниза. Там се прокрадва малък 
гризач, чието тяло е приело цвета на розовите корали. Удряш го и злобното ръмжене 
подсказва, че вражият разузнавач е полетял право надолу. 

Лаура д Ахтон вади от дрехата си овалния изумруд. С малка кама прави драскотина на 
дланта си и тръсва капки кръв върху скъпоценния камък. Той засиява ослепително... 

Драги читателю, 

Корабът на грегите крие много тайни. В своето време те са разкрили секретите на 
пространствено- временния континуум. На няколко места в гигантския звездолет има 
уреди, които те прехвърлят в друго време и пространство. Ти излезе от играта 
“Галактическият гигант” и влезе в друга - “Валк, рицарят на петте измерения” - П част, 
която също е от Рене Вален. След космическа катастрофа малкият землянин Валк е 
осиновен от Лабланите - последните представители на древна раса хуманоиди. 
Постепенно той изучава науката и магията на старата милиони години цивилизация, която 
е овладяла възможностите за пътуване в петте измерения. Във втората част на книгата- 
игра рицарят Валк трябва да спре ордите на зомбитата, които през процепа в Хаоса 
нахлуват в неговия свят. 

Пожелаваме ви вълнуващи моменти във “Валк, рицарят на петте измерения”, а сега ще 
трябва да започнете тази игра от самото начало. 

Мини на 1. 


173. 

Коридорът свършва. Отново си в огромна зала, чийто свод е толкова висок, че 
отражението на прожектора едва се съзира. 

Намираш се на градски площад. Или поне такова впечатление създават сградите около 
теб - кули, подобни на сталагмити, конуси, опасани сте раси, паралелепипеди, забити в 
земята по най-различен начин. 

Отправяш се към една от тези постройки. Тя прилича на тънка книга, легнала на 
гръбчето си и леко наклонена на една страна. Бързо откриваш входа - това е добре познат 
ти трапецовиден отвор. Пред него има две неща, които привличат вниманието ти. Отляво 
стои релефен еднометров кръг, издигащ се малко над земята. От другата страна на вратата 
стои ажурна решетъчна клетка. Тя е отворена. Какво ще направиш? 

Ще влезеш в постройката - мини на 190. 

Ще се покачиш върху кръга - мини на 128. 

Ще влезеш в клетката - мини на 164. 


174. 

Гравитоударът пробива триметров тунел в гората. Минаваш бързо, тъй като животното 
регенерира и оформя змийски тела, които си пробиват път през обгорялата плът и 
слепешката те търсят. Ти обаче ги изпреварваш. 

Излизаш от опасната зона и сега спокойно можеш да наблюдаваш невероятната 
трансформация на псевдогората. Какви ли не чудни и гротескни форми се получават - 
сфинкс, мортира, харпия, Фау-2... 

Мини на 140. 


175. 

Стаята, в която си влязъл, има само една забележителност - огромен стъклен екран. До 
входа се натъкваш на пулт за управление. Хамлетовият въпрос - да действаш или само да 
регистрираш в паметта на компютъра тази стая с пулта - сега е актуален. Решавай! 

Ще натиснеш голямата правоъгълна пластина върху пулта - мини на 191. 

Ще се върнеш назад - мини на 126. 


176. 

Действително това е най-разумното решение. Жалко, че вече си загубил две жизнени 
точки. Освен това виждаш на стената отвор към тесен тунел. Избери по-нататъшния си 
път. 

Ако избереш пътя през страничния тунел - мини на 83. 

Ако решиш да се върнеш назад в шлюза - мини на 114. 


177. 
Гласът вибрира, усилва се и спада, и ти се унасяш, унасяш... Сигналната лампа за 
психоатака ярко свети. Опитваш да се помръднеш, но всичките ти мускули са 
парализирани. Нищо не можеш да направиш - край на мисията ти. 


178. 


След стотина метра разбираш, че налице са усложнения. От безформена купчина на 


пода пред теб се издига триъгълна змийска глава, а след като се убеждава, че 
представляваш гастрономически интерес, се размърдва и цялото животно. На големина е 
колкото теле, но тънките паячести крака и тясната змийска глава му придават дяволски 
изглед. 

Животното приближава и не бива да рискуваш. Натискаш спусъка на бластера. 
Триъгълната глава пламва в светкавицата и тук се случва нещо удивително! 

Звярът изревава, после подскача, обръща се, и с изненада виждаш, че той е двуглав. 

Това те обърква и докато вземеш мерки, звярът се нахвърля върху теб. Ударът е по 
ръката, изпускаш бластера. Но и ти не си вчерашен. Бързо се претъркулваш встрани и 
преди да те нападне отново, успяваш да измъкнеш лазеркинжала. 

Мини на 135. 


1 79. 
Попадаш в тесен тунел. Движиш се с мъка в него. Явно че не е пригоден за разходка на 
човек със скафандър. Тези мъки ти струват една жизнена точка. Но накрая всичко това 


свършва. 
Мини на 173. 


190. 

Влизаш във вратата, която учтивият механизъм е отворил по сигнала на биополето ти. 
Но си разочарован. Зданието отвътре представлява само една широка стълба - стъпало 
след стъпало, чак до самия таван. Недоумяваш за какво е служила тази постройка на 
грегите - дали пък не е била гимнастически салон? 


Няма какво да правиш тук. Излизаш навън. 

Отново си пред избор: 

Надясно, върху релефния кръг - мини на 128. 

Наляво - в клетката - мини на 164. 

Ще продължиш към следващата постройка - мини на 186. 


181. 

Какво се е случило? Къде се намираш? 

Посред дълга зала, осветявана от пушещи факли, на нисък каменен постамент, украсен 
със старинни йероглифи проблясва абсолютно черен паралелепипед. Очертанията му се 
губят във фина мъгла, стелеща се във въздуха. Материалът, от който е направен, 
постепенно се изпарява и това създава призрачната атмосфера, която е обгърнала групата 
хора, стоящи пред него. 

Те са трима. Млад, висок мъж, облечен като ловец, но с чудновато украсен широк 
пояс. Жена, наметната с пелерина. Златисто-зеленият й цвят не скрива стройната й 
фигура. На главата си тя носи диадема с декаедричен рубин. Третият участник е хлапе с 
окъсани дрехи и дяволитата физиономия, характерна за повечето от връстниците му. 

Жената равномерно се поклаща и пее някаква монотонна песен. 

Черният паралелепипед с трясък се разчупва и пада като големи буци тъмен лед. На 
постамента лежи голям меч... 

Драги читателю, 

Ти излезе от играта “Галактическият гигант” и влезе в друга - “Валк, рицарят на петте 
измерения”, която също е от Рене Вален. След космическа катастрофа малкият землянин 
Валк попада в замъка на Лабланите - древна раса хуманоиди, които свободно преминават 
в петте измерения. Овладял науката и магията на старата милиони години цивилизация, 
младият мъж се отправя на своя пръв изпит в служба на Доброто. В далечния архипелаг се 
е появил злобен дракон, който тероризира населението. 

Пожелаваме ви вълнуващи моменти във “Валк, рицарят на петте измерения”! А сега 
ще трябва да започнете тази игра от самото начало. 

Мини на 1. 


 Валк, рицарят на 
петте измерения 
Од ра 


192. 

Леко вдлъбнатият под на коридора е от полиран метал, който на места е покрит с 
мъхообразна растителност, простряла се от стените. Колкото повече навлизаш във 
вътрешността на кораба, толкова повече тази растителност окупира всяко свободно място. 
Вече различаваш и други растения, приличащи на папрати, гъби и храсти. Светлината 
понякога се отразява в някакви кристали (а може би това са фасетъчни очи на гигантски 
насекоми), играе по метални жици, плочи, сложни детайли (а може би това са крака, тела, 
челюсти на гигантски бръмбари или раци), провира се с мъка през паяжини, дрипи и 
сивкава мъгла. 

Ето, сега пред теб се появява гъста плетеница от лепкави нишки, дебели колкото 
палеца ти. Удряш една с лазеркинжала, който я отсича и от нея започва да тече черна 
течност. Но през това време пред теб падат още по-дебели нишки. Явно тази хищна флора 
(или фауна, не можеш да прецениш дали това е растение или животно) иска да закуси с 
теб. Добре де, след дългата скука в “Магелан” ти се иска да разиграеш мускулите си. 

Ако ще се сражаваш с хищната паяжина, извади лазеркинжала и мини на 55. 

Ако не искаш да рискуваш - върни се назад, за да тръгнеш по другия коридор - мини на 


ЗЕ 


183. 


Ти си победител, и то без никакви загуби! Продължаваш напред. За съжаление скоро 
разбираш, че си в задънена улица. Пътят е препречен от метална стена, обрасла така гъсто 
с растителност, че ще ти трябват 

часове да търсиш механизма за отварянето й. Все пак има и едно радостно откритие - 
виждаш отвор на тесен тунел, който е диагонален спрямо основния. Какво ще направиш? 

Ще разчистиш пътя пред себе си с гравитоудара - мини на 32. 

Ще се върнеш назад - мини на 114. 

Ще се провреш през отвора - мини на 83. 


184. 
Бавно и мъчително идваш в съзнание. Скафандърът е предприел екстрени мерки, за да 
спаси живота ти. Надигаш се и учуден разглеждаш обстановката - тя ти е много добре 


позната, но въпреки това не проумяваш как си попаднал тук. 
Мини на 13. 


185. 
С приближаването ти стената избледнява и пред теб се показва голямо открито 
пространство, осветявано от обедно слънце. Тихо, спокойно, сигурно. 
Зарадван се запътваш натам. Забравил си обаче старата военна пословица: “Сапьорът 
греши само поведнъж”. В момента, в който пресичаш изчезналата матова стена, нещо те 
отхвърля с гигантска сила. Удряш се и губиш съзнание. 


Мини на 184. 


186. 


Избираш една кулообразна постройка за следващото си посещение. Щом влизаш в нея, 
попадаш в нещо като асансьор, който се движи известно време нагоре и след това спира 
пред отворена врата. 

Хвърли зара за определяне на шанса си: 

Ако числото ти е до 3 - мини на 126. 

Ако е по-голямо - мини на 1735. 


197. 

Потокът се обединява с още няколко други. Уморяваш се да реагираш на 
непрекъснатите завои, водопади, колектори и различни прегради, които като че ли са 
решили да ти видят сметката. Ясно е, че не трябва да се оставяш на течението, а трябва да 
се измъкнеш по някакъв начин. Даваш заповед на скафандъра да те измъкне от опасната 
ситуация. 

Хвърли зара двукратно, за да определиш своя избор. 

Ако числото на сбора е едноцифрено - мини на 29. Ако числото на сбора е двуцифрено 
- мини на 184. 


188. 


След приключението си не искаш да рискуваш да продължаваш по релсовия път. И на 
тази “гара” има коридор за пасажери. Вървиш по него и след малко се озоваваш в голямо 
помещение. 

Мини на 39. 


189. 


Не можеш докрай да се убедиш в предположението си за предназначението на 
правоъгълните постройки. Още на стотина метра пред тях те спира предчувствие за 
нещастие. То е съвсем необосновано, но ти решаваш да му се довериш. Изчакваш. 

Хангарите са три. Най-близкият до теб се обвива в огнено сияние и от него се отделят 
няколко огнени кълба, големи колкото футболни топки. Анализаторът веднага съобщава 
за наличие в тях на голямо количество енергия. 

Какво ще направиш? 

Решаваш, че е по-добре да избегнеш срещата - мини на 709. 

Решаваш, че си по-силен от тях и ще отблъснеш с бластера евентуално нападение - 
мини на 204. 


190. 

Съседното помещение е малка правоъгълна стая. Три от стените са като че ли 
набучени с дълги и къси стъклени тръби, някои от които са преплетени в странни 
конфигурации. Те като че ли израстват от металически шкаф, който заема четвъртата 
стена. 

Гласът се засилва. Струва ти се, че се тресе цялото помещение, че стените и таванът 


ще се срутят върху тед. 
Мини на 177. 


191. 

Екранът изведнъж побеснява, светва червено, после зелено, синьо, следва цветна 
вакханалия, но подчиняваща се на някаква определена закономерност. Виждаш лицето си, 
от което се отделят очите, устата, то се раздува като балон... Не можеш да помръднеш, да 
избегнеш цветната магия, която действа като наркотик. 

Хвърли два пъти зара, за да определиш шанса си: 

Ако си хвърлил две четни или две нечетни числа - мини на 53. 

Ако си хвърлил четно и нечетно - мини на 24. 

Ако се хвърлил две еднакви числа - мини на 36. 


192. 


Натискаш първия бутон. Нищо не се случва. Сега си по-спокоен и смело натискаш и 
другите два бутона. Дискът се завъртва и пред теб се открива проход. Той е съвсем къс и 
скоро се оказваш в съседното помещение. Но тук не си сам. Пред теб е познатият звяр, 
двуглавото чудовище, но поне два пъти по-голям от предишния. 

ГОЛЯМО ДВУГЛАВО ЧУДОВИЩЕ: Сила - 8; Живот-12. 

Ако сборът им е по-голям или равен на твоите - мини на 106. 

Ако е по-малък - мини на 64. 


193. 
Пипалата на гората-октопод все повече те обвиват, спъват движението ти, ти падаш и 
скоро си под стотици килограми плът. Непростима грешка е, че си решил да нападнеш 
животното, вместо да го заобиколиш. Край. 


194. 

Избираш една от ненатоварените вагонетки и бързо скачаш отгоре й. Тя за секунда се 
задържа, след което плавно ускорява движението си. Почти веднага усещаш, че си 
попаднал в еластична мрежа - може би такова чувство има уловената риба. Вероятно 
вагонетката създава защитно поле, за да не се измести товарът й. Скоростта е вече доста 
висока и ти започваш да се разкайваш за решението си, тъй като изборът на пътя се 
определя от чужда воля. 

Но ето, че превозното средство започва да намалява скоростта си по същия плавен 
начин. Изчезва и силовото поле, така че можеш спокойно да се размърдаш и се огледаш. 
Влизаш в просторно помещение, където се пресичат няколко релсови тунели. Ясно е, че 
си пристигнал в “грегска гара номер 1”. 

Ако слезеш тук - мини на 30. 

Ако продължиш - мини на 40. 


195. 
РОБОТ-ПАЯК. Сила - 30. 
Събери точките на силата и живота си. Ако сборът им е по-голям от силата на 
робота - мини на 72. Ако е равен - мини на 68. Ако е по-малък - мини на 92. 


196. 
Изчакваш минута, за да се охладят краищата на отвора. После с мъка се провираш през 
него и... 
Хвърли двукратно зара за шанса си. Ако числото е до в - мини на 99. Ако е 9 или по- 
голямо - мини на 45. 


197. 

Ти си в патова ситуация. Пипалата дружно те атакуват, и макар че лесно се отсичате 
лазеркинжала, няма да се справиш, защото са много. На мястото на отсеченото почти 
веднага се появява ново. Все пак не си от желязо и започваш да се задъхваш от тази 
касапница, докато галактическата медуза като че ли е неуморна. Защо предварително не 
си се отказал? 

Мини на 176. 


198. 


Хладнокръвно се прицелваш в най-близкото дърво, натискаш спусъка и борът пламва 
като огромна факла. 

Земята се разтърсва. Дърветата мигновено се отърсват от зелените си игли, огъват се и 
се протягат като пипала на октопод към теб. Не се уплашваш, защото си на безопасно 
разстояние. Но като че ли си станал прекалено самоуверен. Зад теб земята се разцепва на 
няколко места и от тях се появяват подобни пипала - корени на гората-октопод. 

Мини на 61. 


199. 


Ти си победител, но това ти струва скъпо. Загубил си 7 жизнени точки и две резервни 
батерии. Опасното същество продължава да ти препречва пътя назад. Сега обаче виждаш 
на стената отвора на тесен тунел. Прецени дали да вървиш натам или да се върнеш назад. 

Ако избереш пътя през страничния тунел - мини на 83. 

Ако се върнеш назад в шлюза - мини на 114. 


200. 


Бавно идваш в съзнание. Умният скафандър е успял да те измъкне от тази опасност. 
Пред теб е коридор, оцветен в синьо. Отляво и отдясно виждаш трапецовидни врати, 
някои от които се отварят автоматично, когато ги доближиш. Помещенията са с различна 
големина и форма, често доста чудновата. В повечето виждаш непонятни предмети и 
съоръжения, относно чието предназначение можеш само да гадаеш. Затова съвестно 
документираш всичко с холокамерата. Ги си разузнавач, който трябва да проправи пътя за 
бъдещите сериозни изследователи. 

Мини на 6. 


201. 

През цялото опасно и напрегнато пътуване в джунглата на “Галактическия гигант” си 
мечтал за този момент, но сега си стреснат. Екраните и пултовете оживяват и деловито 
бръмчене изпълва залата. Пред теб увисва двуметрова многоцветна сфера - холографското 
изображение на кораба. Монитор сканира определени участъци и проследява схемата им 
на действие. Вече знаеш къде е защитно-нападателния комплекс, устройството на 
двигателите, основните комуникации и нула-траспортните пунктове, както и другите 
важни възли на кораба. Безценна информация, но засега те интересува само как да 
задвижиш звездолета. Вероятно някой от другите бугони от този пулт служи за тази цел. 

Мини на 98. 


202. 
Успяваш да направиш няколко крачки и внезапно пред теб пада решетка, която 
прегражда коридора. Какво ще правиш? 
Ще се върнеш - мини на 124. 
Ще се опиташ да я прережеш с лазеркинжала - мини на 7. 


203. 
Здраво хващаш атакуващата те щипка и пробваш хватката “скат”. Роботът не е 
обучаван на карате и не ти оказва съпротива - прехвърляш го на десет метра зад гърба си. 
Той грохва със страшен шум върху “банкетната маса”. Не чакаш да се съвземе и бързо 


напускаш помещението. 
Мини на 130. 


204. 

Когато най-близкото огнено кълбо те доближава, го поразяваш с бластерен изстрел. Но 
това усложнява нещата - то се разделя на три по-малки, които също те атакуват. Като 
хищници, надушили жертва, другите кълба ускоряват полета си и скоро те заобикалят. 
Хвърли зара за да определиш шанса си. 

Ако се падне | или 6 - мини на 211. 

Ако числото е друго - ти си по-бърз - мини на 79. 


205. 


Събуждаш се замаян. Скафандърът е преценил, че не съществува пряка опасност за 
теб, и те е оставил да спиш, за да не губиш жизнени точки. 

Продължаваш пътя си. В коридора всичко е спокойно. Стените му са оцветени в 
различни нюанси на синьото. Отминаваш няколко врати, след което решаваш да влезеш в 
едно от помещенията. 

Хвърли два пъти зара. Ако сборът е по-голям от жизнените ти точки, мини на 148. 


Ако е равен или по-малък от жизнените ти точки, мини на 253. 


206. 


Нещо невероятно! Решетката (или по-точно това, което наподобява решетка) отразява 
като огледало енергетичния импулс и от ловец ти ставаш жертва. Добре че скафандърът е 
подготвен за подобни битки и от своя страна връща удара. Но това безсмислено сражение 
със собствената ти сянка ти струва 3 жизнени точки (плюс един бластерен заряд) и не 
виждаш друг изход, освен да се върнеш назад. 

Мини на 139. 


207. 

Лазеркинжалът срязва пипалото като нож масло, но регенеративните възможности на 
това животно са невероятни. Мигновено от мястото на среза се появяват нови пипала, 
отначало тънки като гърчещи се червеи, които се впиват в дръжката на лазеркинжала и 
блокират ръката ти. Те стават все по-дебели и на теб ти е необходима цялата мощност на 
скафандъра, за да се отскубнеш от тях. Но през това време и други три пипала са в 


непосредствена близост до теб. 
Мини на 12. 


208. 


“Галактическият гигант” не е място за безцелни експерименти. Докато си дразнел 
гората, тя не се е отказала от основното си желание - да закуси с теб. Наоколо са се 
появили дузина кълнове - пипала. Те бързо растат, черните им тела завършвате 
миниатюрни, бясно въртящи се очи. Нямаш време за губене и затова слагаш бластера на 
автоматична стрелба. 

Мини на 57. 


209. 


Блясъкът на бластерния изстрел осветява ярко дъното на шахтата и почти те заслепява. 
Все пак успяваш да видиш кости до себе си, т.е. и други подобни на теб същества са 
били... и за съжаление са останали тук завинаги. А това може да стане и с теб, тъй като 
бластерът не ти е помогнал - ясно е, че плочата на отвора е от високотемпературна сплав и 
издържа на заряда. 

Мини на 44. 


210. 
Пред теб стои устройство, приличащо на оръдие. Но от дулото му вместо снаряд 
изскача нечий властен поглед, който те приковава на място. Леките вибрации на пода се 
предават на вкамененото ти тяло и вече се раздават като гръмовни изстрели право в 


мозъка ти. Болката се увеличава, после изведнъж се прекъсва. Плуваш в безбрежния океан 
на удоволствието и спокойствието. Нирвана... 
Мини на 172. 


211. 


Огнените кълба те обкръжават, завъртват се в шеметен танц и след това вкупом се 
нахвърлят върху теб. Скафандърът е безсилен пред енергетичната им мощ. 


Хвърли зара двукратно. Ако сборът от числата е до 3 - мини на 49. Ако сборът е от 4 
до 6 - мини на 87. Ако сборът е от 7 до 9 - мини на 172. Ако сборът е от 10 до 12 - мини 
на 181. 


212. 

Роботът те хвърля върху транспортната лента. Усещаш как през теб минава 
електрически ток и замръзваш в нелепа поза. Вероятно си в опаковъчно силово поле и 
изглеждаш като доисторически бръмбар в кехлибар. Красива гледка, но не когато ти 
изпълняваш ролята на насекомото. Край на мисията ти. 


213. 

Пътят ти минава между редица басейни с правоъгълна или кръгла форма. Те са пълни 
с бавноподвижна жълта, синя или лилава течност. Прави впечатление, че съоръженията и 
пътят са изрядно подържани. 

Докато си мислиш, че това вероятно се дължи на все още функциониращи системи, 
над главата ти прелита някаква птица. Но когато й обръщаш специално внимание, 
разбираш по металическия блясък, че е изкуствена. Вероятно това е подвижното око на 
системата и затова й пращаш един бластерен изстрел. 

Мини на 19. 


214. 


Есперната атака е неудържима и ти нямаш сили да й се противопоставиш. Усещаш как 
мозъкът ти се раздува и пръсва главата ти... Край на мисията. 


7 га фис 


И, 


215. 

Стереоизображението се сменя. Сега то показва сферата на “Галактическия гигант” и 
близкото пространство, на което е наложена координатна система. Следват нови промени 
в образа - като че ли се разлиства каталог на възможните маршрути. И всяко изображение 
е маркирано с определена поредица кръгове и квадрати - вероятно кодът на командата. 
Защо не опиташ? 

Запомняш един от кодовете, водещ в посока, обратна на “Магелан”. Набираш знаците 
по реда. Със свито сърце очакваш какво ще се случи. 

На пръв поглед нищо. Нито рев на стартови двигатели, нито добре познатото ти 
ускорение, което налива тялото с оловна тежест. Но ето - стереоизображението, 
изобразявало досега Космоса, изведнъж се променя. “Галактическият гигант” е променил 
мястото си! 

Успял си! Успял си! Невероятно, но в крайна сметка си победил! Тепърва ще разучиш 
в детайли как се управлява кораба, но той вече е послушна машина в твоите ръце. 


ЗЕМЯ, ЧАКАЙ МЕ! 


Валк, рицарят на 
петте измерения 

БРЕ 
ДИ 


Преди милиони години 
нехуманоидната раса на Грегите 

завладя Галактиката: За могъщите им 
звездолети нямаше ограничение във 


времето и пространството. Но нищо не 
великата цивилизация се 


е "вечно... 

изроди и грегите изчезнаха. Само някои 
от корабите им надживяха създателите 

си. Съвършенните метални гиганти и днес 
следват своите тайнствени маршрути. В 
недрата им са стаени както невероятна 
мощ и знания, така и останки от извратена 
биосфера, полудяли машини и страшни 
капани, които пазят тези богатства. През 2022 
година един оттези кораби пресича Слънчевата 
система. Овладяването му е огромен шанс за 
човечеството. Но кой смелчага ще проникне в 
звездолета “Галактическия гигант”? 
; МОЖЕ БИ ТИ?! 


